ועדת הכלכלה, כנסת 20, פרוטוקול מספר 64, 2015-10-21 09:00

איתן כבל: בוקר טוב.

איתן כבל: אני פותח עוד דיון של ועדת הכלכלה.

איתן כבל: על סדר-היום: פרק ד', סעיפים 13 ו-14 (רפורמה בענף הפטם) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.

איתן כבל: בוקר טוב למנהלת הוועדה, ליועצת המשפטית, חבריי חברי הכנסת, הרשמת, צוות הוועדה וכמובן האורחים המכובדים.

איתן כבל: זאת לא עוד הצעת חוק וזה לא עוד נושא שמובא במסגרת חוק ההסדרים.

איתן כבל: אני אומר זאת לא רק כאדם פוליטי וכחבר כנסת אלא כאדם שגדל פה, מגדל את משפחתו וכל ההוויה ההיסטורית שלי פה.

איתן כבל: אנחנו עוסקים במערכת שהיא לא חקלאות.

איתן כבל: כולנו הולכים לשוק לקנות עגבנייה או מלפפון או מוצרים חקלאיים אחרים ולהתקדם.

איתן כבל: אני רוצה לומר לכם בקליפת אגוז לפני שניכנס למספרים, כדי שלפחות תבינו איך אני רואה את הדברים.

איתן כבל: הנושא מוכר לי מזה שנים רבות.

איתן כבל: יצאה לי הזכות להסתובב במסדרונות משרד החקלאות לפני שנים.

איתן כבל: לצערי או לשמחתי כמעט דבר לא השתנה.

איתן כבל: אותה טרמינולוגיה, אותו שיח, אותו סיפור, אותן מועצות.

איתן כבל: רק דבר אחד אני יודע שקורה עם השנים, החקלאות המשפחתית הולכת ונעלמת.

איתן כבל: אני אומר את זה בהתרגשות רבה מאוד.

איתן כבל: נכון שאנחנו נוהגים לשבח את עצמנו בחקלאות הישראלית המפותחת ומתקדמת, אבל לפחות כשאני הייתי ילד, אותה תמונה שאתה מגיע למושב או לקיבוץ לראות את ההתנהלות האינטימית משהו, זה הולך ונגמר.

איתן כבל: במשק הביצים היתה לי הזכות לעצור את התהליך.

איתן כבל: אין לי ספק שאם החוק היה עובר בקדנציה הקודמת, המשק המשפחתי היה נגדע.

איתן כבל: דרך אגב, חבר הכנסת וקנין, זה היה מהאזור שלך וצפונה שזה כמעט הדבר היחיד שנותר להם.

איתן כבל: בשבילי חקלאות היא שמירה על גבולות הארץ, היאחזות במקום שאף אחד לא רוצה להיות.

איתן כבל: זה הרבה מעבר לדיון בקונטקסט כזה או אחר של לראות את הדברים בעין מאוד צרה.

איתן כבל: אני מצפה מכולנו ובראש ובראשונה מאנשי האוצר ומאל"ף אל"ף שנמצא כאן.

איתן כבל: היתה לי הזכות להכיר את אביב שהיה בכיר במשרד החקלאות.

איתן כבל: אני בטוח שהרגישות שלו היא לא פחותה משל אביו לעניין.

אבשלום וילן: אנחנו נראה את זה בסוף הדיון.

אבשלום וילן: עם האבא דיברתי השבוע ואמרנו שיש עניין.

איילת נחמיאס ורבין: אני מקווה שלא הפעלתם לחץ.

אבשלום וילן: לפי גלי צה"ל הבוקר הוא עומד בלחץ.

איתן כבל: יש עוד נקודה שאני רוצה להביא אותה לתשומת הלב.

איתן כבל: זה לא סוד שחמש שש השנים האחרונות הובלתי את השדולה לשמירה על בעלי חיים.

איתן כבל: חברי איציק שמולי הסכים לקחת על עצמו את המשימה הזאת.

איתן כבל: אלה באמת דברים לנשמה.

איתן כבל: עשינו מהפכה מאוד גדולה בעניין הזה.

איתן כבל: אמרתי לך את זה, אודי, זה חלק בלתי נפרד מהשיח שמונח כאן לפנינו.

איתן כבל: אני אומר את זה כדי שנראה את זה.

איתן כבל: זה לא משהו שמשייט לו בחלל.

איציק שמולי: אנחנו לא סתם מחבקי עצים.

איתן כבל: יש פה אלמנט שמבחינת נקודת המבט שלי, חובתנו לתת עליו תשובות ברורות וחדות כחלק מהמכלול.

איתן כבל: אנחנו נעשה את הכול כך שבסופו של עניין החוק יבוא בהסכמה.

איתן כבל: זה חוק שלא יכול לבוא בכפייה.

איתן כבל: אנחנו משתדלים שאף חוק לא יובא בכפייה.

איתן כבל: סביב השולחן הזה השאלות אינן פוליטיות מפלגתיות.

איתן כבל: בצד של החקלאים עומדים מכל הקשת הפוליטית ואף אחד לא שואל שם שאלות מפלגתיות.

איתן כבל: עד כמה שתלוי בי, אני מתכוון לכפות על הצדדים להגיע להסכמה.

איתן כבל: אני אומר את זה בצורה ברורה.

איתן כבל: אמרתי את זה לך בחברות.

איתן כבל: אני בעד לקדם את החוק.

איתן כבל: אמרתי את זה לחקלאים בחברות.

איתן כבל: תהיה הסכמה והדברים ייעשו בהסכמה.

איתן כבל: השאלות העומדות לפתחנו בענף החקלאות, הן הרבה מעבר לענף הפטם.

איתן כבל: יש שאלות רבות וטובות.

איתן כבל: לשר האוצר חשוב העניין הזה.

איתן כבל: שר האוצר שוחח איתי והוא משוחח איתי הרבה.

איתן כבל: אני אמור להיפגש איתו היום על עניינים שמונחים כאן בוועדה.

איתן כבל: הוא רוצה לראות מצב שהוא יודע לבוא לציבור במדינת ישראל.

איתן כבל: זה דגל בשבילו.

איתן כבל: הוא יודע לבוא ולהגיד: הורדנו את מחירי הפטם, לא רק במאבק הכולל של יוקר המחיה, אלא מנקודת המבט שלו, יש לזה ערך מאוד גדול מעבר.

איתן כבל: אתם יודעים את זה.

איתן כבל: הוא ישמח מאוד אם נצליח להגיע להידברות ולהבנה.

איתן כבל: אתם יודעים את זה.

איתן כבל: חשוב לי שהדברים ייאמרו לפרוטוקול, גם משיחות שלי איתכם, גם עם שיחות שלי עם שר האוצר וגם משיחות שלי עם החקלאים.

איתן כבל: לגבי הפרוצדורה.

איתן כבל: מי שלא יישמע להנחיות שלי באולם שלי, חבל לו על הזמן.

איתן כבל: אני אומר את זה בשפה הכי פושטית.

איתן כבל: לא ליד, לא כאילו.

איתן כבל: זה נושא שהוא מספיק טעון ואנשים באים עם מארתם לכאן.

איתן כבל: זה לגיטימי, זה בסדר גמור, אבל בכבוד האחד לשני.

איתן כבל: אם לא יכבדו פה את הפקידים או את החקלאים, מי שלא יעשה את זה, תוך עשר שניות הוא יהיה בחוץ ורגלו לא תדרוך פה, לא משנה מי הוא.

איתן כבל: אודי, בבקשה.

<אודי אדירי: (הצגת מצגת) אדוני יו"ר הוועדה, תודה לכולם.

<אודי אדירי: אני אתחיל בכמה מילים של רקע.

<אודי אדירי: זה יהיה קצר, לבקשת היו"ר.

<אודי אדירי: אני אנסה להסביר את המרות ואת הרקע.

<אודי אדירי: קצת רקע כדי להבין על מה אנחנו מדברים.

<אודי אדירי: מה זה ענף הפטם?

<אודי אדירי: הרבה אנשים לא יודעים עלמה מדובר.

<אודי אדירי: הפטם זה העוף שכולנו אוכלים.

<אודי אדירי: מחזור הענף במונחי צרכן, כלומר, לא כמה זה בסוף עולה בסופרים, אנחנו מדברים על ענף גדול של 4.5 מיליארד שקלים שזאת באמת הוצאה גדולה ומשמעותית במשק הבית.

<אודי אדירי: זה מוצר צריכה מאוד מרכזי.

<אודי אדירי: משק בית מוציא מידי חודש בממוצע 200 שקלים על מוצרי עוף.

<אודי אדירי: זה לא מעט בכלל, זה 9% מההוצאה על המזון.

<אודי אדירי: כלומר, מוצרי עוף הם הוצאה מאוד מאוד משמעותית של משק הבית.

<אודי אדירי: האזרח בכל העולם ובמיוחד בישראל צורך הרבה מאוד עוף.

<אודי אדירי: לשמחתנו, כל העוף מיוצר בישראל, כך זה היה וכך זה יישאר, מיוצר בישראל על-ידי מגדלים ישראלים.

<אודי אדירי: איך זה מפלג על פני חמישונים באוכלוסייה?

<אודי אדירי: החמישון העליון הוא מצד שמאל והחמישון התחתון הוא מצד ימין.

<אודי אדירי: אפשר לראות שההוצאה החודשית על עוף בחמישון התחתון באוכלוסייה היא כ-213 שקלים לחודש.

<אודי אדירי: אתם רואים שגם כאשר אדם נהיה עשיר יותר, הוא מוציא פחות על עוף.

<אודי אדירי: זאת אומרת שהעוף הוא באמת מוצר צריכה בסיסי וככל שיורדים נמוך יותר בעשירונים אנשים מוציאים עליו יותר כסף.

<אודי אדירי: בסל המזון של העשירונים הנמוכים, העוף הוא הרבה יותר מ-9%.

<אודי אדירי: אנשים עם הכנסה יותר גבוהה צורכים פחות מזון בבית ואולי צורכים מזון יותר יקר.

<אודי אדירי: העוף הוא המזון הבסיסי.

<אודי אדירי: אני מתחיל בזה כי בגלל זה אנחנו פה.

<אודי אדירי: מי ששואל את עצמו למה משרד האוצר כאן?

<אודי אדירי: מה לנו ולזה?

<אודי אדירי: אנחנו פה בגלל הדבר הזה ובגלל שזה מוצר מאוד מרכזי.

<אודי אדירי: אין פה עניין של הכנסות מדינה, אין פה עניין של מיסים, אין פה אידיאולוגיה, זה לא עניין של יבוא.

<אודי אדירי: מבחינתנו, כדרג מקצועי שהביא את זה בפני הדרג הפוליטי, יש פה רק עניין אחד והוא עניין יוקר המחיה.

<אודי אדירי: מיותר לציין שאין לנו שום דבר ושום עניין, בוודאי שלא נגד כלפי ציבור המגדלים.

<אודי אדירי: זה הטעם מדוע אנחנו כאן.

<אודי אדירי: למה התחלנו לעסוק בתחום הזה?

<אודי אדירי: זה לא שאתה נמצא במשרד האוצר ויש לך חמישה נושאים לטפל בהם ואחד מהם זה הפטם.

<אודי אדירי: זה ממש לא.

<אודי אדירי: זה לא תחום שמשך את עינינו מכיוון שהוא לא במכסות, לא במכסים ואין עניין של יבוא.

<אודי אדירי: פשוט מאוד.

<אודי אדירי: בשנה שעברה עשינו עבודה בצוות משותף עם משרד החקלאות לבחון מהפרספקטיבה של יוקר המחייה איזה מוצרים התייקרו בשנים האחרונות.

<אודי אדירי: בכלל לא חשבנו על העוף.

<אודי אדירי: התעסקנו בזמנו בגבינות הקשות, התעסקנו בבשר הבקר.

<אודי אדירי: באמת שם עשינו מהלכים גדולים שאני חושב שהניבו תוצאות יפות מאוד.

<קריאה: חיסלתם הרבה חקלאים.

<אודי אדירי: אני לא חושב שחיסלנו אף חקלאי.

איתן כבל: יקירי, זאת הערה אחרונה, ברשותך.

<אודי אדירי: למען הסר ספק, המהלכים האלה נעשו בהסכמה מלאה של החקלאים ואני חושב שהם גם שיפרו את מצבם של המגדלים המקומיים בבקר .

<אודי אדירי: גם בגבינות אני לא חושב שפגעו בכלל בחקלאים.

<אודי אדירי: הם היו מכוונים כנגד הכשל התחרותי בענף המחלבות ואני חושב שהם עשו את זה הרבה.

<אודי אדירי: אנחנו באים לפה בידיים מאוד נקיות.

<אודי אדירי: אני חושב שאם היה משבר בחקלאות בחצי השנה האחרונה הוא היה משבר הפלפלים.

<אודי אדירי: אני חושב שאנחנו ידענו לתת שם את כל התמיכה.

איילת נחמיאס ורבין: סליחה, מה חצי שנה אחרונה?

איילת נחמיאס ורבין: את זה אי-אפשר להגיד.

איילת נחמיאס ורבין: החקלאות עוברת משבר רב שנים.

<אודי אדירי: אמרתי שהיה משבר נקודתי ונתנו תמיכה.

איילת נחמיאס ורבין: חשוב להכניס את זה למסגרת הדיונים הרלוונטית, זה משבר מתמשך קשה מאוד.

<אודי אדירי: אני מקבל.

<אודי אדירי: הגענו לעוף פשוט מכיוון שבתוך אותה עבודה שעשינו עלה הנושא.

<אודי אדירי: עלתה טענה שמחירי העוף עלו מאוד בשנתיים האחרונות.

<אודי אדירי: זה היה בשנה שעברה.

<אודי אדירי: ניגשנו לבדוק את זה וראינו עלייה מאוד מאוד גדולה במחירי העוף.

<אודי אדירי: ניסינו להבין למה זה קרה ולהתאים לזה את הפתרון וזה הצעד שאנחנו מביאים כאן.

<אודי אדירי: כך זה נולד, כך זה התחיל וכך אנחנו רוצים גם שזה יתקדם.

עיסאווי פריג': אולי תתייחס לעלות הכספית הכלכלית הן לטובה והן לרעה.

איתן כבל: יש לי בקשה.

איתן כבל: אודי הכין את עצמו להציג את הדברים.

איתן כבל: אחר-כך אפשר יהיה לשאול שאלות.

איתן כבל: אם נקטע אותו, הוא ייצא מתוך הסדר של המחשבה שלו.

איתן כבל: בבקשה, אודי.

<אודי אדירי: קצת על הענף, איך הוא בנוי ואיך הוא עובד.

<אודי אדירי: בצד ימין יש את מכוני התערובת שמספקים את המזון לעופות.

<אודי אדירי: לאחר מכן יש 14 מכוני רבייה.

<אודי אדירי: זה למעשה סוג של מגדלים שעוסקים ברבייה של אפרוחים.

<אודי אדירי: לאחר מכן כ-500 מגדלים שמקבלים את האפרוח ומגדלים אותו עד למצב שהוא מתאים לאכילה, כ-45 ימים.

<אודי אדירי: לאחר מכן 35 משחטות שלוקחות את העופות ושוחטות אותן למאכל, אחר-כך מפיצים וקמעוניים.

<אודי אדירי: זה מבנה הענף.

יעקב פרי: מכוני רביה זה המדגרות?

<אלון מסר: לא.

<אלון מסר: קבלני הרבייה הם בין לבין.

<אלון מסר: יש גם מקטע של מדגרות, חלקן גם בבעלות של אותם גורמים.

יעקב פרי: איפה המדגרות נמצאות?

<אלון מסר: בין מכוני הרבייה למגדלים יש שלב קצר של מדגרה.

<אלון מסר: חלק מהמדגרות גם נמצאות בבעלות של מכוני הרבייה ולכן יש די הקבלה.

<אודי אדירי: בעצם זה מבנה השוק כשהמגדלים נמצאים באמצע.

<אודי אדירי: זיהינו למעשה שבחסות החוק, באופן חוקי, בוצע קרטל, הסדר שתכף נציג, בין מכוני הרבייה.

<אודי אדירי: למעשה מי שעשה את זה ומי שפיקוח על זה ונתן חסות זאת מועצת הלול.

<אודי אדירי: למעשה ההסדר הזה מחלק את השוק ומגביל את ההיצע בשוק.

איתן כבל: תדגיש שמערכת הלול היא גוף מדינתי.

איתן כבל: חשוב להגיד את זה.

<אודי אדירי: מועצת הלול היא גוף סטטוטורי שמאגד בתוכו גם את המגדלים, גם את קבלני הרבייה, גם שחקנים נוספים בשרשרת.

<אודי אדירי: יש בו נציגות של הממשלה.

<אודי אדירי: מעשה מועצת הלול בחסות שלה נעשה ההסדר הזה שהוא בעצם הסדר של חלוקת שוק.

דב חנין: זה הסדר חדש?

<אודי אדירי: ההסדר הזה הוא מ-2012, תכף נציג את זה.

<אודי אדירי: הוא הביא להגבלה על כמות התוצרת בשוק ובסופו של דבר לעלייה חדה במחיר לצרכן של כ-25%.

<אודי אדירי: אני אומר כאן, מנקודה שהיתה נקודה נמוכה, נקודת שפל.

<אודי אדירי: נקודה שבאמת לטענת החקלאים המחיר הנמוך ב-25% הם לא הצליחו להתפרנס.

איילת נחמיאס ורבין: בגלל זה יצאו הרבה מגדלים מהשוק.

<אודי אדירי: לפני כן יצאו הרבה מגדלים.

<אודי אדירי: טיפה על ההסדר הזה.

<אודי אדירי: מה שאנחנו מבקשים לעשות בחוק זה דבר מאוד פשוט.

יצחק וקנין: יש לי שאלה חשובה לדיון.

יצחק וקנין: האם המחיר שהיה בסוף 2011 בשפל הנמוך ביותר, היום כשאנחנו לוקחים את המחירים – אם אני לוקח את הנקודה הגבוהה ביותר לפני השפל, איפה היא עומדת לגבי היום?

יצחק וקנין: היה שפל בשנתיים מסוימות.

יצחק וקנין: על זה אתם בניתם את הכול.

<אודי אדירי: תכף תראה שקף של 4 שנים אחורה.

איתן כבל: חלק ניכר מכל התפיסה מונח על הגרף הזה.

<אודי אדירי: יש לנו שני גרפים.

<אודי אדירי: כל מה שבאנו לעשות בחוק הזה זה לקבוע שמועצת הלול לא תעסוק יותר בדברים האלה.

<אודי אדירי: תכף נציג את ההסדר הזה.

<אודי אדירי: שניים, לקבוע שבעתיד הסדרים מהסוג הזה לא יהיו אפשריים במסגרת החוק.

<אודי אדירי: מה הוא ההסדר?

<אודי אדירי: באו מועצת הלול ולקחו 14 קבלני רבייה, שהם בעצם המקום הנוח ביותר לתיאום כי יש רק 14 שחקנים.

<אודי אדירי: בעצם אותם קבלנים התחייבו כמה אפרוחים הם ישווקו לשוק.

<אודי אדירי: אפשר לראות מצד שמאל בדיוק כמה כל קבלן רבייה משווק באחוזים מהשוק הזה ולהכתיב את כמות האפרוחים שתימכר בשנה.

<אודי אדירי: אפשר לראות שאותם קבלני רבייה, חלקם יותר גדולים חלקם יותר קטנים, אבל בהחלט יש כאן שחקנים שהם בבעלות של גופים חזקים, גופי מזון חזקים במשק, כמו "תנובה", "מילואות", "עוף ירושלים".

<אודי אדירי: לא מדובר במגדלים קטנים ובחקלאים קטנים.

<אודי אדירי: תכף אני אסביר למה חשוב להבין את הנקודה הזאת.

<אודי אדירי: הם יצרו בעצם הסדר שמסדר את כל השוק.

<אודי אדירי: ברגע שאתה קובע כמה אפרוחים נכנסים לשוק, אתה קובע כמה אפרוחים גדולים, אתה קובע כמה מגיע לסופר וכמה נמכר.

<אודי אדירי: ההסדר הזה שראינו אותו וגילינו אותו, זה הסדר מ-2012.

<אודי אדירי: אני התקשיתי להאמין שהסדר כזה קיים.

<אודי אדירי: גם כאזרח ואפילו כפקיד ממשלה שמתעסק בזה לא מעט, אף אחד לא שומע על זה.

<אודי אדירי: לדבר הזה אין שום אספקט ציבורי, שום תצוגה ציבורית, שום דיון ציבורי, שום שימוע ציבורי, שום כלום.

<אודי אדירי: יושבים שם אנשים שמה שמאחד את כולם הוא שיש להם אינטרס בזה כי הם מגדלים, קבלני רבייה, שוחטים ומפעלים וכן הלאה.

<אודי אדירי: הם פשוט עושים הסדר שהוא לנוחיותם המרבית.

איילת נחמיאס ורבין: אבל המדינה חתמה על ההסכם.

<אודי אדירי: המדינה לא חתמה.

איילת נחמיאס ורבין: מועצת הלול, לא משנה.

איילת נחמיאס ורבין: יש דירקטורים מטעם מועצת הלול.

איילת נחמיאס ורבין: זאת צורת ההצגה מקוממת.

איתן כבל: אני רוצה לעשות סדר.

איתן כבל: תקשיבו טוב, אני רוצה לכוון את הדיון.

איתן כבל: חברתי אילת ורבין.

איתן כבל: אם אני אגיב על כל דבר שמפריע לי, אף אחד לא ידבר פה.

איתן כבל: יש פה צדדים.

איתן כבל: קודם כל ידבר האוצר שהוא מציג התכנית ומגיש את החוק.

איתן כבל: אני יודע שאנחנו מגיעים עם ידע אישי אבל שקודם כל בעלי העניין יציגו את הדברים כהווייתם.

איילת נחמיאס ורבין: אבל אני מצפה מאודי להציג איזו מידה של אובייקטיביות כי למדינה יש יד בהסכם הזה.

איתן כבל: איילת, האוצר הוא לא אובייקטיבי, נקודה.

איתן כבל: הוא לא מתכוון, הוא לא בא ממקום כזה, הוא בא להעביר תכנת.

<לאה ורון: חברי הכנסת, אנחנו העברנו לכם מסמך של מרכז המחקר והמידע.

איתן כבל: אודי, אתה לא עונה לאף אחד.

איתן כבל: אתה עונה רק למי שאני מבקש שתענה.

איתן כבל: אני שמח לראות אותך פה דוד ביטן.

<אודי אדירי: הזכרתי בפתח הדברים שמועצת הלול היא גוף סטטוטורי ואפילו שיש בה נציגות גם של ממשלה, אני חושב שהדברים צריכים להיות ברורים ונכונים.

<אודי אדירי: אתם יכולים לקרוא את ההסדר.

<אודי אדירי: ההסדר הזה הוא הסדר שאין בו מילה אחת על דאגה באיזה אופן לצרכן.

<אודי אדירי: אין התייחסות לשאלה מה קורה אם המחיר עולה.

<אודי אדירי: אין התייחסות לזה בהסדר.

<אודי אדירי: כל ההסדר הוא הסדר שעוסק ברווחת מי שההסדר הזה נוגע לו והוא חתום עליו.

<אודי אדירי: אנחנו כאן כממשלה באים ומציפים את זה.

<אודי אדירי: אף אחד בציבוריות הישראלית לא הכיר את ההסדר הזה ולא ידע שהוא קיים.

<אודי אדירי: אתם שואלים את עצמכם אם ההסדר הזה עבד או לא עבד?

<אודי אדירי: על דבר אחד אין ויכוח – הוא עבד מצוין.

<אודי אדירי: כשלוקחים כמה שחקנים, כשיש גוף סטטוטורי חזק – כדי שיהיה סדר, כדי שיהיה קרטל צריך שזה יהיה חוקי וכנראה שזה היה חוקי.

<אודי אדירי: לא ברור אם זה היה חוקי אבל אני לא רוצה להיכנס לשאלה הזאת.

<אודי אדירי: אנחנו רוצים שיהיה ברור שזה לא חוקי.

<אודי אדירי: צריך שיהיה גוף שיהיה אכסניה, הגוף הזה היה נמצא, וצריך שחקנים שיש להם אינטרס.

דוד ביטן: אם זה לא היה חוקי, לא היית צריך את החוק.

<אודי אדירי: אני רוצה שיהיה ברור שזה לא חוקי.

<אודי אדירי: אז אם מישהו שואל את עצמו אם זה עבד או לא – תכף נראה גם את הגרף לאחור, לא לדאוג.

<אודי אדירי: יש פה את המחירים מינואר 2012.

<אודי אדירי: ביולי 2012, ערב חתימת ההסדר הזה, המחירים בשפל נמוך מאוד.

<אודי אדירי: נחתם אותו הסדר והמחירים עולים באופן דרסטי.

<אודי אדירי: אפשר לראות פה את השפעת הקרטל על המחירים.

<אודי אדירי: עלתה כאן השאלה מה היה קודם ואני רוצה להתייחס.

<אודי אדירי: תנו לי דקה להסביר כי זה לא כל-כך פשוט.

<אודי אדירי: אחת הטענות ששמענו מהמגדלים היא, ש-70% מהעלות של התשומות בענף הפטם הם מחירי התערובת.

<אודי אדירי: אני לא נכנס לעניין שהתערובת מסופקת בחלק גדול על-ידי גופים שהם חלק ויש להם אחזקות בקרטל.

<אודי אדירי: זה אותם מפעלים.

<אודי אדירי: לפעמים הם גם מספקים את התערובת, גם מחזיקים את המשחטה, גם את המגדל והכול בקואופרציה.

<אודי אדירי: אני שם את זה בצד.

<אודי אדירי: אבל, תסתכלו על מחירי התערובת.

<אודי אדירי: אתם רואים שבין 2008 ל-2011 היה הסדר בין החקלאים, סוג של קרטל פחות משוכלל אבל קרטל.

<אודי אדירי: זה היה קרטל אמנם חוקי שפעל.

<אודי אדירי: אתם יכולים לראות שמחירי העוף הרקיעו שחקים כאשר מחירי התערובת ירדו.

יעקב פרי: מה זה הכחול ומה זה האדום?

<אודי אדירי: הכחול זה מחירי התערובת לפטם, כשבעצם התשומה העיקרית שמשמשת לגידול פטם.

<אודי אדירי: האדום זה מחיר העוף לצרכן.

<אודי אדירי: תכף ניכנס לנקודה הזאת.

<אודי אדירי: אם מסתכלים על הדבר הזה רואים שבאמת היתה עלייה חדה במחירי העוף כשמחירי התשומה ירדו.

<אודי אדירי: ב-2011 היתה נקודה מאוד קשה לחקלאים ולמגדלים.

<אודי אדירי: בעצם היתה עלייה חדה במחירי התערובת, בדיוק ההסכם הקודם נגמר, מחירי העוף ירדו והיתה כאן כנראה נקודה שהיתה מאוד קשה למגדלים.

<אודי אדירי: אבל תיראו מה קרה מאז.

<אודי אדירי: לא רק שמחירי העוף עלו, מחירי התערובת מאוד מאוד ירדו.

<אודי אדירי: הנתונים כאן הם נתוני למ"ס.

<אודי אדירי: בעולם כזה, כשמחירי תערובת יורדים והתערובת היא 70% מהתשומה שמשמשת לייצור העוף, בשוק נורמלי, בשוק תחרותי, בשוק סביר, היית מצפה שמחירי העוף ירדו אבל זה לא קרה.

<אודי אדירי: השקף האחרון הוא שקף מאוד מעניין.

יעקב פרי: למה אתם חושבים שהם לא ירדו?

<אודי אדירי: מכיוון שיש כאן הסדר שקובע את הכמות.

יעקב פרי: בגלל שאתם קובעים שזה קרטל?

<אודי אדירי: לנו אין ספק.

<אלון מסר: הכמות צומצמה.

<אלון מסר: הקרטל צמצם את הכמות מ-2012.

<אלון מסר: כשההיצע קטן המחיר גדל.

<אודי אדירי: לאף אחד אין ספק לגבי הדבר הזה, שההסדר צמצם את הכמות והביא לעלייה במחירים.

<אודי אדירי: יש ויכוח לגיטימי וערכי, האם זה מוצדק?

<אודי אדירי: איזה ערך יותר חזק?

<אודי אדירי: אבל אין ויכוח שהמחירים עלו משמעותית לאחר שעשו את ההסדר הזה.

<אודי אדירי: שוב, מחירי התערובת ירדו משמעותית ומחירי העוף לא ירדו בכלל.

<אודי אדירי: לפני שאני מציג את השקף האחרון אני רוצה להגיד משהו, כי אני לא רוצה שיתקבל פה רושם לא נכון.

<אודי אדירי: יש טענה של החקלאים שבאופן כללי בענף המזון יש פערי תיווך מאוד גדולים.

<אודי אדירי: הטענה הזאת ביחד עם החקלאים אנחנו לומדים אותה ברצינות.

<אודי אדירי: אני אומר כאן לוועדה שאם באמת נמצא ראיות לדבר הזה, אני בטוח שאנחנו וההגבלים והממשלה בכלל נמצא את הדרכים לטפל בזה.

איציק שמולי: באמת, אתה לא יודע שיש פערי תיווך?

יצחק וקנין: כמה אני יכול לצעוק ולצעוק ולהגיד לכם שעגבנייה נמכרת ב-90 אגורות כשלחקלאי עולה לגדל אותה 1.5 שקל?

<אודי אדירי: אני אגיד לך דבר אחד.

<אודי אדירי: כשאני רואה שלימון עולה 8 שקלים ואומרים שהחקלאי מקבל 90 אגורות, אני לא מבין איך זה קורה.

יצחק וקנין: והבננה?

יצחק וקנין: אמרתי השבוע לחבר'ה שלך נתון: בננה שעולה 2.10 נמכרת ב-14 שקלים.

יצחק וקנין: איפה פערי התיווך?

יצחק וקנין: מי מרוויח אותם, החקלאי המסכן?

<אודי אדירי: חבר הכנסת שמולי שאל למה אני צריך ללמוד?

<אודי אדירי: בשנה שעברה נעשתה עבודה בנושא הזה על-ידי המשרד המקצועי האחראי הזה ועכשיו אנחנו לומדים על זה.

דוד ביטן: הבננה לא קשורה לעוף.

<אודי אדירי: אני רק אומר את זה כהקדמה לשקף הבא כי יש לכם כאן

<אודי אדירי: שני נתונים והכול מהלמ"ס: מחיר עוף לצרכן, ומחיר עוף לסיטונאי עוף.

<אודי אדירי: שימו לב, שכמה שהמחיר לצרכן עלה, המחיר שנמכר לסיטונאי עלה הרבה יותר.

<אודי אדירי: עוד פעם, אני לא נכנס ולא רוצה – זה נתונים.

<אודי אדירי: תסתכלו רק על הנתונים ותראו שמחיר העוף עלה.

<אודי אדירי: זה נכון שאם מסתכלים לאחור, 7-8 שנים, מחיר העוף לא עלה בהרבה.

<אודי אדירי: אבל, וזה מה שהראיתי לכם קודם, גם מחירי התערובת ירדו והמחיר לסיטונאי עלה משמעותית.

<אודי אדירי: הצרכן לא נהנה.

אבשלום וילן: אודי, אולי תהיה ישר.

אבשלום וילן: המגדלים הפסיקו מיליארדים.

<אודי אדירי: אבו, תשמע.

<אודי אדירי: עשו loss leader ועדיין המחיר לצרכן עלה אז תחשוב כמה עולה בלי זה.

<אודי אדירי: אני אומר דבר אחד.

<אודי אדירי: אני לא ראיתי דוחות כספיים.

<אודי אדירי: אם אתם רוצים להציג לנו דוחות כספיים של מגדלים, של "מילואות", של "גרנות", של "אמבר", של כל הקואופרציות שנמצאות בתוך הדבר הזה – זה לא חברות ציבוריות, אני לא יכול לחשוף את הנתונים ואין לי אותם.

<אודי אדירי: אם אתם רוצים לקיים דיון אמיתי על הנתונים של הרווחים של העוסקים בענף הזה, 5-6 שנים לאחור, אני פתוח לזה.

<אודי אדירי: לי אין את הנתונים.

דוד ביטן: אודי, מה עם המגדלים הקטנים?

איתן כבל: אני רוצה להעלות שתי נקודות ואני רוצה שתיתן תשובות עד כמה שאתה יודע לתת.

איתן כבל: המשק המשפחתי שעל פי התפיסה הזאת עלול להימחק ועניין צער בעלי חיים.

<אודי אדירי: במילה אחת מה ההסדר שאנחנו מציעים ואז אתייחס לשאלות של יושב הראש.

<אודי אדירי: ראשית, מה התיקון שאנחנו מבקשים לעשות?

<אודי אדירי: יחסית זה לא תיקון מורכב בהיבט החקיקתי שלו.

<אודי אדירי: קודם כל, לקבוע שמועצת הלול לא תוכל לשמש כגורם מתכלל ומאסדר בקרטל.

<אודי אדירי: מועצת הלול קיימת.

<אודי אדירי: היא עושה היום פיקוח וטרינרי, עושה פעולה של שיווק.

יעקב פרי: מי כן?

<אודי אדירי: מועצת הלול לא תוכל.

<אודי אדירי: תכף אני אגיד מי יוכל.

<אודי אדירי: שאר סמכויות מועצת הלול בנוגע לענף הפטם יישארו.

<אודי אדירי: היא יכולה להמשיך לתת שירותים שונים בענף הזה.

<אודי אדירי: אנחנו מבקשים לתקן את חוק ההגבלים העסקיים כך שמגדל הקשור למשחטה, לא יוכל לבצע הסדר כובל.

איתן כבל: אני רוצה להסביר לכם.

איתן כבל: המלבן הזה הוא ליבה.

איתן כבל: סעיף 3, שאנחנו אומרים בקליפת אגוז, הוא לב הסיפור.

אבשלום וילן: הוא ביטול הקואופרציה.

איתן כבל: אני רוצה שתשימו לב לעניין הזה.

<אודי אדירי: שיתמקדו גם בעבר.

איתן כבל: בסוף בסוף זה הסיפור.

איתן כבל: אני אסביר את הרקע.

איתן כבל: אתם יודעים שכלל לגופים עסקיים אסור לתאם ביניהם לא כמויות ולא מחירים, זה חוק ההגבלים העסקיים.

איתן כבל: במדינת ישראל ואגב, גם בהרבה מדינות בעולם, מכירים בזה שהחקלאי הבודד יש לו בעיה וזה לא סימטרי.

איתן כבל: החקלאי הבודד הוא תמיד חלש יותר.

איתן כבל: יש אלפי חקלאים ומולם יושבים 10-20 סיטונאים.

איתן כבל: אם לחקלאים לא תהיה דרך להתמודד אל מול שחקנים שנמצאים אחריהם בשרשרת ושהם חזקים יותר, החקלאות יכולה מאוד להיפגע.

איתן כבל: לכן מקובל בהרבה מדינות וגם בישראל שלחקלאים מותר לתאם ביניהם מחירים.

איתן כבל: אם 100 מגדלי מלפפונים או 100 מגדלי ענבים רוצים להתארגן ביניהם, הם יכולים.

איתן כבל: למשל, ענבי טלי.

איתן כבל: הם אומרים: אנחנו ביחד רוצים לקחת ולקבוע כמה אנחנו מוכרים ובאיזה מחיר אנחנו מוכרים, כחקלאים מותר להם לעשות את זה.

איתן כבל: אלא מה?

איתן כבל: אנחנו סבורים שאם החקלאי המגדל הוא חלק מגוף שמחזיק גם משחטה, גם מפעל לעיבוד עופות וגם מכון תערובת, הטיעון הזה במהות לא חל עליו.

איתן כבל: הוא לא אותו שחקן קטן שאני רוצה להגן עליו.

איתן כבל: הוא חלק מקואופרציה.

איתן כבל: יש לקואופרציה הרבה יתרונות.

איתן כבל: הוא מקבל תערובת במחיר מובטח, יש לו משחטה שמתחייבת למכור ממנו.

איתן כבל: הכול בסדר, אני לא נגד הקואופרציות החקלאיות לעניין הזה.

איתן כבל: אני חושב שזה דבר ראוי ומבורך.

איתן כבל: יש בזה יתרונות לגודל והכול בסדר.

איתן כבל: אבל אין שום סיבה שחוק ההגבלים העסקיים שבא להגן על החקלאי הבודד קטן, יגן על קואופרציות חקלאיות.

איתן כבל: אנחנו היינו צנועים, אגב.

איתן כבל: הראיתי שהמחירים עלו ב-25%, אבל אני לא בטוח שאותה נקודת שפל מאפשרת חקלאות ברת קיימא.

איתן כבל: לכן אמרנו שהפחתה של 10% במחיר תחסוך 400 או 500 מיליון שקלים בשנה, כ-250 שקלים למשק בית.

איתן כבל: עכשיו אני מסיים בהתייחסות לשאלות של יושב הראש.

איתן כבל: לגבי סוגיית המשק המשפחתי.

איתן כבל: הענף הזה הוא ענף שעבר תהליך.

איתן כבל: יש בו הרבה מאוד מגדלים קטנים יעילים ועדיין יש טענה שאומרת שמתוך אותם 400-450 בענף, יש מגדלים שלא יצליחו לשרוד.

איתן כבל: אני רוצה לכפור במושג הזה של יעילות.

איתן כבל: לא כי אני נגד יעילות, כי זה גם תפקידה של מדינה בחלק מהמקומות לתת לאנשים את הפרנסה גם כשהם לא יודעים להיות יעילים.

יצחק וקנין: אודי, אתה זוכר שכשהבאתם לפה את חוק החלב.

יצחק וקנין: אמרתי שזה יחסל את המשק המשפחתי הקטן.

יצחק וקנין: אני היום עומד עם 210 משקים משפחתיים בענף החלב במושבים שנסגרו.

יצחק וקנין: מה שאמרתי אז התקיים.

יצחק וקנין: אתם כפרתם במה שאמרתי.

יצחק וקנין: אמרתם: ניתן פתרון כזה, נתן פתרון אחר.

יצחק וקנין: אני מסכים עם הרבה דברים שאמרת, יש להם פתרון הרבה יותר קל.

דוד ביטן: זה לא קשור לצרכן.

<אודי אדירי: והמדינה באמת תיתן?

דוד ביטן: אם המחיר עולה ב-25% בגלל קרטל אז זה לא בסדר.

יצחק וקנין: יש פתרון פשוט למחיר, פתרון לא מסובך.

<אודי אדירי: חבר הכנסת וקנין, קודם כל, אנחנו לא הבאנו את חוק החלב אבל הממשלה הביאה אותו.

<אודי אדירי: אחד הדברים הברורים במתווה לוקר היה צמצום מספר הרפתות והמעבר לרפתות יותר גדולות.

<אודי אדירי: זה היה חלק מהמתווה.

<אודי אדירי: זה עוד ענף שפעם אפשר לדבר אליו כי אולי גם לגביו זה נכון.

<אודי אדירי: במקרה הזה, הענף הזה די עבר את התהליך של צמצום ומעבר למשק שהוא יותר אינטנסיבי.

<אודי אדירי: אנחנו בהחלט פתוחים לדיאלוג.

<אודי אדירי: אם החשש הוא שיש משקים משפחתיים שצריכים סיוע בהשקעות או סיוע אחר בשביל שיוכלו להתמודד, אנחנו מוכנים להיות חלק מהדיון הזה.

<אודי אדירי: אנחנו מוכנים להיכנס לדיאלוג זריז על זה.

<אודי אדירי: אנחנו מוכנים לזה כבר 3 חודשים.

<אודי אדירי: לחילופין, אם יש מחשבה שיש משקים שאולי רוצים לפרוש וירצו לפרוש, אנחנו מוכנים לסייע גם בזה.

איתן כבל: אודי, אני שוב לוקח לעצמי את הזכות.

איתן כבל: אני רוצה שהשיח בינינו יהיה ברור.

איתן כבל: זה כמו במערכת יחסי העבודה.

איתן כבל: כשמפטרים מישהו, איך מפטרים אותו?

איתן כבל: אומרים לו: קח עוד 20,000 שקלים.

איתן כבל: הוא היה במינוס ופתאום רווח לו, לא חוזרים לו שיקים.

איתן כבל: במשך חודש הוא מרגיש בעננים אבל החודש נגמר.

איתן כבל: אני אגלה לך סוד, זה עובר הרבה יותר מהר ממה שזה נדמה.

איתן כבל: השנים עושות את שלהן וזה חולף.

איתן כבל: אתה מתעורר ואין כלום.

איתן כבל: מה אני מנסה לומר?

איתן כבל: התפיסה שלי אומרת, שלדבר על משק משפחתי במושגים של תמיכה או עזרה, כאילו להעביר אותו – אם אתה מדבר איתי על תמיכה שיודעת להעביר אותה מתקופה א' לתקופה ב' והוא ממשיך להיות משק משפחתי, זה דבר אחד.

איתן כבל: להגיד לו: אני אחבק אותך כל-כך חזק ואתה תאהב את החיבוק עד שתתפקע, זה אני לא מקבל.

איתן כבל: אני רוצה שזה לא יהיה בשיח הזה.

<אודי אדירי: מקובל עלי.

<אודי אדירי: אפשר לפתוח על דיאלוג.

<אודי אדירי: עד היום לא היה רצון לדיאלוג אבל לפתוח על זה דיאלוג.

דב חנין: למה סיוע עדיף על מנגנון פנימי של הענף שמונע את הצורך בסיוע?

דב חנין: כרגע יש להם פתרון מערכתי שלהם שמונע ממך את הצורך לסייע.

<אודי אדירי: חבר הכנסת חנין, שתי סיבות.

<אודי אדירי: כמשרד האוצר הסיבה הראשונה פחות העסיקה אותנו.

<אודי אדירי: הסיבה היא: שמנגנון פנימי כזה הוא פחות שקוף, הוא פוגע בצרכן, הוא גורם לעליית מחירים.

<אודי אדירי: הסיבה השנייה היא מאוד מהותית והיא נכונה גם לעוד ענפים במשק.

<אודי אדירי: החקלאים רצו להגן על עצמם וזה בסדר כי בסופו של דבר לא רק הם נהנים מזה.

<אודי אדירי: אני בטוח ומשוכנע שעליית המחיר שראית קודם לא כולה נשארה בידי החקלאים.

יצחק וקנין: צודק לחלוטין, מסכים איתך.

<אודי אדירי: אם אתה שואל מה קורה בענף החלב ולמה יש גופים כל-כך חזקים - - -

יעקב פרי: אודי, באותו הקשר תנסה לשכנע אותנו למה תהיה ירידה במחירי העוף.

איילת נחמיאס ורבין: דיברתם על הלוואות להשקעות לחקלאים.

<אודי אדירי: לא דיברתי על הלוואות.

איילת נחמיאס ורבין: אז מאיפה החקלאים ישקיעו את הכסף?

איילת נחמיאס ורבין: זה הלוואות לצורך השקעות.

<אודי אדירי: לא אמרתי רק הלוואות.

<אודי אדירי: אנחנו מוכנים להיכנס לדיאלוג אמיתי על תמיכה בהשקעות וזה לא חייב להיות רק הלוואות.

איילת נחמיאס ורבין: אנחנו יודעים ששמונה שנים מדברים על קרן להלוואות לחקלאים קטנים שעד היום לא יצאה לפועל.

<אודי אדירי: היא אושרה.

אבשלום וילן: אף חקלאי מסכן לא יכול לקחת אותה.

איתן כבל: אודי, אני רק רוצה להגיד לך שלא השתכנעתי שהמשק המשפחתי ייעלם.

איתן כבל: אני מציע שעד לדיון הבא תביאו טיעונים יותר חזקים.

<אודי אדירי: לגבי סוגיית צער בעלי חיים.

יעקב פרי: תענה לי על העניין של המחיר.

איתן כבל: אם אתה עונה לו, אני רוצה לחדד.

איתן כבל: הצגת פה מספר שקפים ויש פה איזו תפיסה שאתה מביא.

איתן כבל: בשורה התחתונה, אני אומר לכולנו, בסוף בסוף הצרכן הוא האלוהים שלנו.

איתן כבל: שאף אחד לא יטעה.

איתן כבל: את הצרכן לא מעניין מה מחיר התערובת, שיש קרטל, שיש קואופרציה.

איתן כבל: התפקיד שלנו הוא לייצר בסוף - - -

תמר זנדברג: רק לתקן.

תמר זנדברג: הישראלי והישראלית הם הלקוחות שלנו.

תמר זנדברג: הם צרכנים, הם עובדים, הם כל מיני דברים.

איתן כבל: אי-אפשר לקבוע את תפיסת העולם שלי בחצי הראשון של המשפטים.

תמר זנדברג: זה נכון מהתחלה.

איתן כבל: את יכולה לומר את תפיסת העולם שלך.

תמר זנדברג: לא, אנחנו שותפים לאותה תפיסת עולם בהקשר הזה.

תמר זנדברג: הישראלי הוא לא רק צרכן, הוא גם חקלאי.

איתן כבל: תמר, ברשותך, את לא יכולה להתפרץ לדברים שלי כשרק התחלתי.

איתן כבל: לפרוטוקול את נשמעת כמי שסותרת אותי כשאני עוד לא התחלתי.

תמר זנדברג: לא סתרתי, אני מוסיפה.

איתן כבל: לא, את לא יכולה להפריע לי.

תמר זנדברג: סליחה.

איתן כבל: אני מנסה לומר שמערכת היחסים המתקיימת בתוך המשק היא קודם כל הצרכן.

איתן כבל: מבחינתי, הצרכן הם אזרחי מדינת ישראל באשר הם.

איתן כבל: יש אינטראקציה בתוך כל המערכות האלה.

איתן כבל: כשאני עושה הכול למען הצרכן זה לא אומר שאנחנו דורסים את החקלאים.

איתן כבל: לאורך כל הדרך התפיסה פה היא תפיסה של איזונים, זה נהנה וזה לא חסר.

איתן כבל: למדתי בשנות חיי שאם יש קצת רצון במערכות השונות, אפשר להגיע לזה.

איתן כבל: כשמתעסקים באידיאולוגיות אין יותר גרוע מזה, כל אחד עולה על הסוס שלו ודוהר ולא מעניין אותו.

איתן כבל: אנחנו עוסקים בבני אדם.

איתן כבל: שאל את זה גם חבר הכנסת פרי.

איתן כבל: מסיימים את כל המכלול הזה?

איתן כבל: שני דברים אני מבקש לדעת.

איתן כבל: אם אתם לא יודעים לתת את התשובה, אז זאת בעיה.

איתן כבל: פעם אחת, לשכנע אותנו שזה באמת הולך להוריד את המחיר.

איתן כבל: פעם שנייה, האם אתה יודע להיות ערב לי שכל האזהרות שנאמרות פה, שהמחירים בחלוף זמן יעלו.

איתן כבל: למה אני אומר את זה?

איתן כבל: כי בשורה התחתונה, בינתיים פרויקט אחר פרויקט שבו אמרו שזה יהיה מעולה, הזמן עובר ובא המעולה האחר.

איתן כבל: אני לא מבקש ממך שיק.

איתן כבל: אני יכול לתת לך רשימה ארוכה של נושאים שבהם התחייבו להרים וגבעות.

איתן כבל: השר הלך, כשעשינו את הרפורמה הגדולה בתקשורת - - -

<אודי אדירי: ירד המחיר.

איתן כבל: סליחה.

איתן כבל: אני זוכר איך זה התחיל.

איתן כבל: לא היתה להיות רפורמה אחרי עוד כמה שנים.

איתן כבל: זה בדיוק מה שאני אומר לך עכשיו.

איתן כבל: כשבאנו בתחילת הדרך ואמרנו שצריך לשכלל את השוק ולהסדיר אותו, והיתה הסדרה יוצאת מן הכלל בהתחלה, אחר-כך בא אל"ף אל"ף אחר לאוצר.

איתן כבל: העניין שאתה צריך לשים פה זה בני אדם, זאת לא תקשורת.

איתן כבל: זה צריך אדני ברזל לשים על האנשים.

איתן כבל: אם משק נסגר בישוב כזה או אחר, אי-אפשר לפתוח אותו שוב, הוא נגמר.

איתן כבל: לכן אני אומר זאת לכם.

איתן כבל: אני רוצה שהראייה תהיה כל הזמן בכיוון הזה.

איתן כבל: אני חוזר ואומר שאזרחי מדינת ישראל הם הצרכנים שלנו, אבל אנחנו לא דורסים את אחיהם החקלאים.

איתן כבל: (מחיאות כפיים)

איתן כבל: חברים, אפשר לשלוח לי מכתבי תודה.

<אודי אדירי: לגבי סוגיית המחיר, אני משוכנע שהמחיר ירד בצורה משמעותית.

<אודי אדירי: נקטנו ב-10% בשביל השמרנות.

<אודי אדירי: אנחנו סבורים שיש את כל המקום שהוא ירד.

איילת נחמיאס ורבין: בלי יצירת עודפים מיותרים.

יעקב פרי: אני מאוד מכבד את דעתכם אבל תן לנו איזה תימוכין או סימוכין.

<אודי אדירי: אני חושב שההיסטוריה של העשור האחרון מלמדת את זה.

<אודי אדירי: אתה רואה כאן שתי תקופות, אחת עם הסדר ואחת ללא הסדר ואתה רואה כיצד המחיר ירד.

<אודי אדירי: ברמה הכלכלית, בשוק שיש בו כל-כך הרבה שחקנים – אגב, זה לאורך כל המקטע.

<אודי אדירי: זה לא רק שיש הרבה מגדלים, יש גם הרבה משחטות.

<אודי אדירי: בשוק שיש בו הרבה שחקנים ושיש בו אמצעי ייצור, אנחנו יודעים שיש אמצעי ייצור, יש לולים ויש יכולת לייצר.

<אודי אדירי: אנחנו יודעים שיש גמישות ביקוש.

<אודי אדירי: הצרכן יודע לקנות יותר כשהמחיר יורד.

<אודי אדירי: תכף נתייחס להיבט של בעלי-חיים.

<אודי אדירי: הוא יודע לקנות יותר כשהמחיר יורד.

<אודי אדירי: אין לי ספק שתוצאת השוק בגלל מכלול הנסיבות האלה, תהיה כזאת שהצרכן הישראלי יצרוך יותר עוף במחיר יותר נמוך.

<אודי אדירי: לי אין ספק.

תמר זנדברג: מה לגבי העודפים?

<אודי אדירי: לגבי המגדלים הקטנים, אדוני היו"ר, אני חושב שזה מחייב דיון יותר מעמיק ואנחנו כאן כדי לעשות את הדיון הזה ומוכנים להיכנס לזה.

איתן כבל: הוא יתקיים.

איתן כבל: אני רוצה לתת לך דוגמה מהעגבניות.

איתן כבל: מספר המגדלים קטן באופן דרמטי.

איתן כבל: מה קרה בעצם?

איתן כבל: אלה היו כללי השוק.

איתן כבל: השוק אמר שיש מגדל שיודע לתת יותר.

איתן כבל: ומה קרה?

יעקב פרי: על חשבון אלה שהלכו וקטנו נהיו כמה גדולים יותר.

איתן כבל: נכון, זה דבר אחד.

איתן כבל: אני רוצה לומר כך: עכשיו כשבאים להסביר לנו על המשבר, מה אומרים לנו?

איתן כבל: זה מה שהשוק מסוגל.

איתן כבל: כלומר, אם היו יותר חקלאים, היכולת להתמודד עם מגיפה שנופלת עם חום שמוציא אותה מן הכוח אל הפועל וגורם לה להיות קשה.

איתן כבל: אתה מבין אותי?

<אודי אדירי: אתה צודק, אבל אני מבקש ממך כצרכן בסופר בעצמו.

<אודי אדירי: תסתכל על החודש האחרון במהלך החגים.

<אודי אדירי: כל מי שהיה בסופר ראה שהיה מחסור בכמה מוצרים.

<אודי אדירי: היה מחסור בעגבניות, זה נכון.

<אודי אדירי: אני לא בא להטיל אשמה באף אחד, אני רק מציין עובדות.

<אודי אדירי: אין עוררין על-כך שהמחסור בעוף ולדעתי גם המחסור בביצים .

<אודי אדירי: ביצים אולי במקרה הזה לא היה קשה כמו המחסור בעוף.

<אודי אדירי: המחסור בעוף היה קשה יותר מהמחסור בעגבניות והמחסור בביצים.

<אודי אדירי: זה הענף הכי מתוכנן בישראל ואנחנו פוגשים מחסור כל פעם.

<אודי אדירי: אני לא יודע אם כולם יודעים, שקרוב ל-10% מהביצים בישראל הן מיובאות וגם בזה אין צורך.

איתן כבל: אני יודע, תורכיות.

<אודי אדירי: אני אומר דבר אחד.

<אודי אדירי: אנחנו מדברים על מהלך שבתחילתו ובסופו כל העוף יגודל על-ידי מגדלים ישראלים, חד משמעית.

<אודי אדירי: להערכתנו תימכר כמות גדולה יותר של העוף.

<רונן אפרים בר: אודי, אתה לא יכול לעשות יבוא בעוף.

<אודי אדירי: אני לא רוצה לעשות יבוא בעוף.

תמר זנדברג: אתמול היתה כתבה שלמה בערוץ 10 של נוגה ניר-נאמן על תופעת ה"loss leader".

תמר זנדברג: אחד המוצרים שכיכב שם היה העוף.

<אודי אדירי: כבר לא.

תמר זנדברג: זה מאתמול.

תמר זנדברג: איך אתם מסבירים את זה שזה שאחד המוצרים שנמכרים במחיר הפסד?

<אודי אדירי: בסוף הקמעונאים עושים את השיקולים שלהם.

<אודי אדירי: הרבה פעמים ה"loss leader" היה tester choice, כי זיהו שזה מה שמבדל אותם מרשתות בתוך העיר.

<אודי אדירי: למיטב הבנתי, בשנים האחרונות העוף לא מככב כ"loss leader".

<אודי אדירי: בנוסף, הראיתי כבר קודם שהמחיר הסיטונאי שקמעונאי קונה מהם את העוף הוא גבוה.

<אודי אדירי: עכשיו לסוגיית צער בעלי חיים.

איתן כבל: יש לך 3 דקות להציג את זה.

<אודי אדירי: לגבי צער בלי חיים, להבנתי יש שתי טענות שמועלות על אנשי צער בעלי חיים ועל-ידי כל מי שהנושא הזה קרוב לליבו.

<אודי אדירי: לגבי טענה אחת אני אנסה להסביר ולטעון שאנחנו לא פוגעים במצב הקיים.

<אודי אדירי: בשנייה, אני מצטער שאני לא שותם לתפיסת העולם שהדבר הזה מייצר, לא באופן אישי ולא כמשרד האוצר.

<אודי אדירי: הטענה הראשונה אומרת שתיקון החוק יביא להשמדה מיותרת של אפרוחים.

<אודי אדירי: אנחנו סבורים שזה לא נכון.

<אודי אדירי: אנחנו סבורים שזה לא נכון מכיוון שכל ההשמדה לפי זן פחות מאפיינת את ענף הפטם, היא גם לא תשתנה כתוצאה מהמהלך הזה.

<אודי אדירי: גם בשנים עברו, כשהיה היצע גדול, זה לא הוביל להשמדה.

<רונן אפרים בר: אולי תיתן לנו להגיד את הטענה שלנו כמו שהיא ולענות לה ולא להציג טענת קש ולענות לטענת קש.

<רונן אפרים בר: לטעון טענות קש ולענות להן גם אני יכול.

<רונן אפרים בר: כאשר אנחנו מדברים על השמדת אפרוחים, זה לאו דווקא ההשמדה במדגרה.

<רונן אפרים בר: זה יכול להיות גם שאדם יקנה 5 עופות ויזרוק 4 לפח בגלל שהיה מבצע בסופר.

<רונן אפרים בר: זה לייצר יותר ממה שנחוץ.

<אודי אדירי: סתם לא נתת לי לסיים כי אמרתי שיש לכם שתי טענות.

<אודי אדירי: אני אתמודד עם הראשונה וגם עם השנייה.

<אודי אדירי: לגבי הראשונה, שנראה לי שכנראה אתה לא חולק עלי, אנחנו חושבים שאין בה אמת.

<אודי אדירי: אנחנו לא סבורים שהמהלך הזה יוביל בסבירות גבוהה, או שאין סיבה שיוביל בכלל להשמדה יותר גדולה של אפרוחים במדגרות.

<אודי אדירי: להיפך, אנחנו מבינים שהוא יביא לגידול יותר אפרוחים, לגידול של יותר פרגיות ולמכירה של יותר.

יעקב פרי: הגיתם את זה לטובת צער בעלי חיים.

<אודי אדירי: לא לטובת.

<אודי אדירי: חבר הכנסת פרי, שים לב שאחת הסמכויות שאנחנו מבקשים לקחת למועצת הלול היא הסמכות להשמיד את העופות ולפצות את המגדלים.

<אודי אדירי: אגב, כולנו היינו ערים לאותן תכניות טלוויזיה מזעזעות שמייצגות מציאות מזעזעת שקיימת בישראל בשנים האחרונות וקיימת תחת משטר התכנון ובחסות מועצת הלול.

<רונן בר: ועוד 20 מיליון יוספו לזוועות האלה בדיוק.

<רונן בר: עוד 20 מיליון כל שנה.

<אודי אדירי: רגע.

<אודי אדירי: לגבי העולם הזה של המציאות ואיך נוהגים באפרוחים שהם לא בוגרים, אנחנו לא סבורים שלמהלך הזה יש איזו השפעה.

<אודי אדירי: עכשיו אני רוצה להתמודד עם הטענה השנייה כי אני מקבל אותה ולחלוטין -- -

<קריאה: אודי, אתה חייב להסביר מה שאמרת.

<קריאה: אנחנו נמצאים שם ולא הבנו על מה אתה מדבר.

<אודי אדירי: לגבי הטענה השנייה.

<אודי אדירי: יש טענה שאומרת שהמחיר ירד ואז הצרכן הישראלי יקנה יותר עופות ורחמנא ליצלן יאכל יותר עופות.

<אודי אדירי: אני, כמי שמייצג פה את משרד האוצר, אני לא מקבל את הטענה הזאת.

תמר זנדברג: זאת לא הטענה.

תמר זנדברג: אף אחת משתי הטענות שציינת הן לא הטענות.

<אודי אדירי: זה בדיוק מה שהוא אמר, שיקנו ויזרקו.

<אודי אדירי: אני לא מנהל את המקרר של האזרחים בישראל ואני רוצה שיהיה להם - - -

תמר זנדברג: כבר היום יש טענה שיש עודף היצע.

<אודי אדירי: לא.

דב חנין: אודי, אתה עונה לטענות לא נכונות.

דב חנין: אני אגיד את הטענה בצורה פשוטה.

דב חנין: אתה אומר: בוא נעביר את התחום הזה, נוריד את ההסדרים, יהיה היצע וביקש.

דב חנין: בהיצע וביקוש יש לך לפעמים עודפים.

דב חנין: בעודפים אתה מייצר השמדות.

<אודי אדירי: ומה קורה?

<אלון מסר: ומה קורה?

<אלון מסר: המחיר יורד.

דב חנין: חבל שאתם לא מציגים את הטענה של צער בעלי החיים כמו שהיא.

<אודי אדירי: אני שמעתי עכשיו.

<קריאה: אודי, שמעת עכשיו זה יפה.

<קריאה: אם היית נפגש איתנו היית מכיר את הטענות שלנו.

<קריאה: אנחנו רצינו להיפגש.

דב חנין: הטענה היא מאוד פשוטה.

דב חנין: ההבדל בין אפרוחים לבין עגבניות היא, שגם עגבניות משמידים כשיש עודפים וכאן אנחנו מדברים על בעלי חיים.

דב חנין: אם אתה לא מסדיר את זה, אם אתה לא מתכנן, יהיו עודפים, כי זה עולם של היצע וביקש.

דב חנין: אם אתה לא מסדיר את זה, אם אתה לא מתכנן, יהיו עודפים כי זה עולם של היצע וביקש.

איתן כבל: תסיים.

<אודי אדירי: זאת גם הסיבה מדוע החקלאים מוטרדים ובצדק.

<אודי אדירי: הסיבה שבה היצע וביקש יתאזן זה בירידת מחירים.

<אודי אדירי: כך זה עובד, כך זה בשווקים תחרותיים.

<אודי אדירי: אנחנו מבקשים לקחת את סמכות ההשמדה ממועצת הלול.

<אודי אדירי: לגבי הטענה השנייה, שאנשים יקנו יותר מידי עוף, או שאולי יזרקו אותו - - -

יעקב פרי: אמרת שסמכות ההשמדה תילקח ממועצת הלול.

<אודי אדירי: נכון.

<קריאה: ממתי היא השמידה?

<אודי אדירי: לא אמרתי שהיא השמידה.

<אודי אדירי: אמרתי שהיום יש לה סמכות.

<אודי אדירי: היא יכולה היום לעשות הסדרים, לפנות לחקלאים ובשביל לווסת את הכמות להשמיד אפרוחים.

<אודי אדירי: לקנות עודפים ולהשמיד אותם.

<אודי אדירי: סעיף 52 אומר שהיא יכולה לקנות עודפים.

<אודי אדירי: אנחנו אומרים משהו והוא קוהרנטי.

<אודי אדירי: אנחנו סבורים שביטול התכנון יביא להגדלת ההיצע, יביא להורדת המחיר ויוביל להגברת הצמיחה.

<אודי אדירי: את זה אנחנו אומרים, על זה אנחנו חתומים.

<אודי אדירי: זה מה שהמהלך הזה עושה.

<אודי אדירי: מי שמתנגד לאכילת בשר עוף, או חושב שאנשים יזרקו כי יהיו להם בפריזר 4 עופות, בזה אני לא מתעסק.

<אודי אדירי: שלא יזרקו, שיתרמו.

<אודי אדירי: דבר אחרון, לסיכום.

<אודי אדירי: שיהיה ברור דבר פשוט: כל המהלך הזה הוא מהלך שמבחינתנו יש לו רק מטרה אחת והיא הפחתת יוקר המחייה.

<אודי אדירי: מתחילתו, באמצעו ובסופו, כל הייצור שמדובר עליו הוא ייצור מקומי.

<אודי אדירי: אנחנו כן פתוחים לדיאלוג אמיתי אם יש חשש לפגיעה במגדלים קטנים.

תמר זנדברג: בכמה אתם מעריכים את הירידה?

<אודי אדירי: בין 10% ל-20%.

איתן כבל: חבריי חברי הכנסת.

איתן כבל: הדיון הזה הוא דיון פתיחה, לכן נתתי למשרד האוצר את הזמן להציג את התכנית.

איתן כבל: כל אחד אומר לי שהוא צריך לצאת כי יש לו ועדה אחרת.

איתן כבל: אני יכול לעשות את זה כשיש אחד שמבקש, אבל לא כשכולם מבקשים כי אז אני כבר צריך פיקוח.

איתן כבל: קצת קשה לי בעניין הזה.

איתן כבל: כל אחד חושב שרק הוא ביקש ממני להקדים אותו.

איתן כבל: חבר כנסת יצחק וקנין ביקש ראשון והוא גם אושיה פה.

איתן כבל: אחריו נורית קורן, נציג חקלאים, איתן ברושי ונמשיך.

איתן כבל: יש גם חברים קבועים בוועדה שאני צריך לתת להם לדבר.

יצחק וקנין: לפרוטוקול, גילוי נאות: אני מגדל ביצים ולא פטם.

יצחק וקנין: אין לי אף אחד מהמשפחה שמגדל.

יצחק וקנין: יש לי מכסת לול בביצים ואין לי שום נגיעה לנושא.

יצחק וקנין: אני מכיר את הנושא לפני ולפנים.

יצחק וקנין: ישבתי עם החברים באוצר בכל הנושא הזה.

יצחק וקנין: יש לי פתרון הרבה יותר קל והוא לא מסובך.

יצחק וקנין: אני מתחיל דווקא בדברים הנכונים שאנשי האוצר אומרים.

יצחק וקנין: יש צדק גדול שהדבר הזה יכול לגרום למצב שמחיר הפטם ימשיך ויישאר ברמות הגבוהות, אף על פי שלדעתי גם היום אפשר להוריד את המחיר של הפטם.

יצחק וקנין: אמרתי את זה גם בנושא החלב.

יצחק וקנין: השאלה, איך עושים את הדבר הזה בצורה נכונה ומווסתת?

יצחק וקנין: החקלאים לא רוצים להתעשר, הם רוצים לחיות בכבוד.

יצחק וקנין: לאורך כל הזמן אני אומר את אותם הדברים.

יצחק וקנין: לוקחים גרף מסוים ומציגים אותו ולא לוקחים אותו על פרק זמן של 20 שנה או 10 שנים.

יצחק וקנין: בואו ניקח 10 שנים.

יצחק וקנין: בעשר השנים האחרונות מחיר הפטם כמעט ולא השתנה.

יצחק וקנין: הוא אחד המרכיבים המשפיעים ביותר על יוקר המחייה שלנו מבחינת הלמ"ס.

יצחק וקנין: זאת אומרת, אין פה איזו מציאות שמחיר הפטם השתגע לגמרי.

יצחק וקנין: אני מכיר את החקלאים, חלקם מגדלים אצלנו בגליל.

יצחק וקנין: הם הגיעו למצב בתקופה מסוימת בעודפים.

יצחק וקנין: תבינו, הפטם זה עוף שחי 45 יום בלול.

יצחק וקנין: זאת לא הטלה של שנתיים.

יצחק וקנין: כל יום נוסף שאתה משאיר אותו בלול זה הפסד.

יצחק וקנין: אם הוא ישאיר את זה מעבר לימים האלה, הוא יפסיד כסף.

יצחק וקנין: כשיש עודפים, הוא לא יכול להוציא כי השוק רווי, במיוחד השוק המצונן שהוא מאוד חזק.

יצחק וקנין: ראינו את החוסרים בתקופה האחרונה.

יצחק וקנין: כשאתה לוקח מצב כזה, החקלאי מפסיד.

יצחק וקנין: אני אומר לכם שחקלאים הפסידו מיליוני שקלים.

יצחק וקנין: מה צריך לעשות?

יצחק וקנין: אני לא רוצה לדבר יותר מידי.

יצחק וקנין: הצעתי את ההצעה וגם היום אני אומר אותה.

יצחק וקנין: אני בכלל חושב שאם רוצים להוריד את יוקר המחייה, בואו נגמור את פערי התיווך.

יצחק וקנין: זאת המכה הגדולה של החקלאים.

יצחק וקנין: תראו, החקלאי הבודד לא שורד.

יצחק וקנין: החקלאי הבודד מול רמי לוי ומול כל אלה שמתארגנים למעלה.

יצחק וקנין: אם אני הייתי בטוח ואני אומר לכם בוודאות מוחלטת, שאני מכיר גם את השחקנים הגדולים בענף, את המשחטות הגדולות, אלה שיש להם את כל המדרגות מלמטה למעלה, רביה, מכון תערובת, משחטות, את הכול יש להם.

יצחק וקנין: הם אלה שיעשו את הקרטל הבא ביניהם.

יצחק וקנין: אז הם יווסתו את הדבר הזה.

יצחק וקנין: גם היום הוויסות שאנחנו מדברים עליו הוא וולונטרי.

יצחק וקנין: כל אחד מהשחקנים פה יכול לצאת מההסדר הזה, זה לא הסדר כובל.

יצחק וקנין: אין להם ברירה, אם הם רוצים לחיות.

יצחק וקנין: כל אחד מבין פה שהוא צריך לחיות.

יצחק וקנין: מה עלינו לעשות?

יצחק וקנין: אמרת את זה אודי בצורה הברורה ביותר.

יצחק וקנין: אמרת שירדו מחירי התערובת וגם המחיר לא ירד ואז היו צריכים לקבל איזה מחיר הרבה יותר נמוך ממה שהעוף נמכר.

יצחק וקנין: לא פעם ולא פעמיים אני אומר לכם, בואו נעשה את מה שאנחנו עושים בביצים – מחיר מטרה, נקבע את המחיר.

יצחק וקנין: אנחנו נכתיב את מחיר הרף התחתון והרף העליון ואף אחד לא יכתיב אותו.

יצחק וקנין: אני אומר לך שאז נעשה גם סדר במשחטות, כי גם שם הם מנצלים ניצול מסוים בפיקים מסוימים לוקחים מחירים גבוהים יותר.

יצחק וקנין: אני יכול לתת דוגמה.

יצחק וקנין: לדעתי, השבוע הפטם היה צריך להימכר ב-14 שקלים ולא ב-16 שקלים.

יצחק וקנין: זה לא 10%, אני מדבר איתך על 15%.

יצחק וקנין: אתה יכול היום להוריד את המחיר.

יצחק וקנין: אני דואג לצרכן.

יצחק וקנין: אם אנחנו רוצים לדאוג לצרכן, בואו נקבע את הרף התחתון שבו החקלאי לא יפסיד בשום פנים ואופן.

יצחק וקנין: ההסדר הזה הוא לא ההסדר שמפריע למערכת והוא גם לא זה שגורם ליוקר המחייה.

יצחק וקנין: יוקר המחייה גורם לאותם חזירים שרוצים להרוויח יותר ממה שצריך.

יצחק וקנין: אני אומר את זה גם לחבר'ה שלנו.

יצחק וקנין: חבר'ה, אני אומר את זה בצורה ברורה.

יצחק וקנין: אני דואג לצרכן.

יצחק וקנין: אם אני דואג לצרכן, צריך לקבוע את המחיר הנומינאלי ואת המסמך המקסימאלי.

יצחק וקנין: זה המרווח וכולם ישתלבו במרווח הזה.

יצחק וקנין: הצרכן לא ישלם את מה שהוא לא צריך לשלם ובא לציון גואל.

יצחק וקנין: בשיטה האחרת, נחזור למה שעשינו בחלב ונמצא את עצמנו שכל המשקים במושבים ייסגרו.

יצחק וקנין: זה יקרה גם לאלה שנקראים גדולים, 15 לולים מבוקרים ו-20 לולים מבוקרים ייסגרו כי ההפסד הכספי שלהם לטווח קצר יחסל אותם.

איתן כבל: חברת הכנסת נורית קורן.

נורית קורן: תודה.

נורית קורן: בוקר טוב לכולם.

נורית קורן: אחרי דברי הטעם של חברי וקנין, אני לא חושבת שצריך להוסיף משהו.

נורית קורן: אני רק רוצה לומר את הדעה שלי.

נורית קורן: אני חושבת שיהיה כאן מצב של צער בעלי חיים.

נורית קורן: אנחנו עדיין נראה שמושמדים - - -

איתן ברושי: בינתיים יש מצב של צער בעלי לולים.

איתן ברושי: תתייחסו לצער בעלי לולים, זה הנושא.

נורית קורן: סליחה, איתן אני לא מפריעה לך.

נורית קורן: זכותי להגיד את מה שאני רוצה.

נורית קורן: צער בעלי חיים, לפי מה שאני רואה, זה רק ילך ויגדל, כי ברגע שיהיה יותר היצע, זה רק יעלה.

נורית קורן: ב-2011, לפני שהיה ההסדר הכובל, השמידו 15 מיליון אפרוחים בענף הפטם.

<קריאה: היו עודפים של 15 מיליון אפרוחים.

נורית קורן: לשיטתי, זה מה שיקרה.

נורית קורן: אני חושבת כמו חברי וקנין, שזה לא יוריד את המחיר כי השחקנים נשארים פה.

נורית קורן: צריך לטפל בפערי התיווך וזה מה שחשוב.

נורית קורן: לדעתי השוק נמצא כרגע ברוויה.

נורית קורן: לא יהיו פה יותר צרכנים שיבקשו עוד עופות.

נורית קורן: צריכים לאזן בין האזרחים לבין החקלאי.

נורית קורן: אנחנו לא רוצים שמשקים ייסגרו ואנחנו רוצים לשמור גם על תזונה בת קיימא.

נורית קורן: אני מתנגדת לרפורמה.

איתן כבל: יש כאן נציגות גדולה של כל החקלאים.

איתן כבל: אני לא רוצה להיכנס בתווך בין כל הגורמים.

איתן כבל: אני מציע שתעשו ביניכם את חלוקת רשות הדיבור כדי שלא אמצע במבוכה כאילו אני מעדיף מאן דה הוא.

איתן כבל: זאת לא כוונתי ואני לא רוצה להגיע למצב הזה.

איתן כבל: ברשותכם, אני אבקש מאבו וילן ואחריו ניר.

אבשלום וילן: תודה אדוני היושב ראש, אני אעשה את זה קצר.

איתן כבל: זה לא הולך להסתיים היום.

איתן כבל: אנחנו עשינו רק את הפתיח.

איתן כבל: כנראה שיהיה איזה יום שנעשה מרתון בעניין הזה.

אבשלום וילן: אדוני היושב ראש, אתה שאלת את האוצר את שאלת השאלות:

אבשלום וילן: אם זה כל-כך טוב, למה אתם באמת חושבים שזה באמת יעבוד ומה המחיר?

אבשלום וילן: אני רוצה לתת לך כמה דוגמאות.

אבשלום וילן: חודשיים כבר אין הסדר, היו חגים והמחיר לא עלה ולא ירד.

אבשלום וילן: אחרי החגים הוא היה צריך לרדת אבל הוא לא ירד.

אבשלום וילן: ב-2013 היו מחירים שירדו למרות ההסדר.

אבשלום וילן: ללמדך, שזה הרבה יותר מורכב.

אבשלום וילן: האוצר לא יכול לתת מספר אחד של הגדרת הכמות ובכמה היא תוריד את המחיר, לא יודעים.

אבשלום וילן: אני אומר לך מה בטוח יקרה.

אבשלום וילן: לאורך כל הדרך הם לא התייחסו לבעיית הפיקים שהיא הבעיה הגדולה.

אבשלום וילן: ברגע שאין תכנון יש עליות ומורדות.

אבשלום וילן: זה מה שיקרה.

אבשלום וילן: אז, בהגדרה, תהיה השמדת אפרוחים הרבה יותר גדולה.

אבשלום וילן: היא מוכרחה להיות כי אין אפשרות אחרת.

אבשלום וילן: אז הצרכן יסבול משום שהצרכן רוצה גם כן יציבות.

אבשלום וילן: תגיד, איפה מדינת ישראל?

אבשלום וילן: אני שואל אותך כנציגי מפלגה וכזרם הגדול בארץ שהקים את הקואופרציה.

אבשלום וילן: למה ל-30 מגדלים במקרה קיבוצים וקצת מושבים, אסור לפי ההצעה החדשה שלהם להיות בעלי משחטה?

אבשלום וילן: בכל העולם הקואופרציה מחזיקה - - -

<אלון מסר: זה לא רשום וזה לא נכון.

אבשלום וילן: נכון ועוד איך נכון.

אבשלום וילן: ההצעה אומרת שאתה לא יכול להיות גם מגדל וגם בעל משחטה.

<אלון מסר: זה לא נכון.

<אלון מסר: אתה יכול אבל אתה יכול לעשות הסדר כובל.

אבשלום וילן: לפני שנה וחצי בחדר הזה ישבנו יום שלם והגענו להסכם על הפטור מהגבלים עסקיים.

אבשלום וילן: מה שהם מציעים זה ששום מגדל לא יכול להיות בעל משחטה.

אבשלום וילן: שום מגדל לא יכול להיות בעל בית אריזה.

אבשלום וילן: הם מובילים את החוק למצבים הכי קיצוניים באמריקה, ששם מגדלי הפטם הם עבדים.

אבשלום וילן: זה מה שאתם עושים ואת זה לא ניתן על גופתנו.

אבשלום וילן: (מחיאות כפיים).

אבשלום וילן: אני אומר לך דבר אחד.

אבשלום וילן: אנחנו מוכנים ללכת להסדר שתהיה שליטה על הכמויות.

אבשלום וילן: כל ההתקפה המרושעת על מועצת הלול.

אבשלום וילן: אתה יודע מי יושב ראש מועצת הלול?

אבשלום וילן: איש המדינה.

אבשלום וילן: אל מי הם באים בתלונות?

אבשלום וילן: אל עצמם, זאת בדיחה.

אבשלום וילן: מועצת הלול היא גוף סטטוטורי.

אבשלום וילן: היא יכולה לפקח.

אבשלום וילן: אפשר להגיע להסכם בתנאי שירדו עם הסיפור הזה של ההגבלים העסקיים כי הוא לא יעבור.

איתן כבל: איתן ברושי, בבקשה.

איתן ברושי: אדוני היושב ראש, חבריי החקלאים.

איתן ברושי: אני מתנצל, יש בחדר הסמוך דיון על הטבות מס וזה חופף חלק מהישובים.

איתן כבל: זאת פעם אחרונה שאתה בא עם הסיפור הזה שאתה מעדיף ועדה אחרת, אתה תחליט.

איתן ברושי: לעצם העניין.

איתן ברושי: את המחיר של הטעויות משלמים החקלאים.

איתן ברושי: חלק מהמציאות שתיארת בתחילת דבריך, חשבתי שהמסקנה שלך תהיה להקים ועדת חקירה, איך הידרדר המשק המשפחתי?

איתן ברושי: אתה גם מינית ועדה לבדוק איך היה המשבר של התוצרת בחגים?

איתן ברושי: השאלה השנייה: מדוע המשבר הזה לא נוכל נכון.

איתן ברושי: היו פה שתי בעיות, היה פה משבר מיותר והיה פה ניהול כושל.

איתן ברושי: את המחיר משלמים החקלאים וזאת לא פעם ראשונה.

איתן ברושי: לכן נראה לי להקים ועדת חקירה ולא רק ועדה להידברות עם האוצר.

איתן ברושי: המשבר שאתה תיארת היא תוצאה של מדיניות שגויה וגם של גורמים שאינם תלויים בנו.

איתן ברושי: זה מה שמאפיין את החקלאות.

איתן ברושי: אנחנו תלויים גם בקדוש ברוך הוא וגם בפקידי האוצר ועם שניהם זה לא פשוט.

איתן ברושי: התוצאה היא בעייתית.

איתן ברושי: איתן, אני מברך על מה שאמרת, שאתה בעד הסדר בהבנה ואולי גם הסדר כפוי, אבל חוק ההסדרים לא מאפשר את זה.

איתן ברושי: אתה יודע שחוק ההסדרים זה רעה חולה שלא נועדה לשאלות האלה.

איתן ברושי: הנה, יושב ראש הכנסת הוציא את הצאן, הם הוציאו את הדגים, כל אחד הוציא משהו ונשארנו רק עם הדבר הזה.

איתן ברושי: הדבר הזה לא יכול להיפתר בחודש של הידברות כי הוא חלק ממשבר של חקלאות.

איתן ברושי: חברים באוצר וחברים אחרים.

איתן ברושי: אתם לא אנשים רעים אבל חסר לכם משהו ביכולת להבין את המצוקה ואת הפתרונות.

איתן ברושי: אני אומר דבר אחד שאולי איתן מכיר אותו גם מתקופות קודמות: אין אפשרות שתהיה חקלאות בישראל בלי מעורבות ממשלתית.

איתן ברושי: אתם מציעים מודל חדש שאין בו מעורבות.

איתן ברושי: תכנון הוא לא עניין של מכסות אלא של ניהול נכון.

איתן ברושי: אתם גם רוצים להוריד את המכסים.

איתן ברושי: המזל הוא שאי-אפשר להביא פטם מחוץ לארץ אחרת הייתם מביאים.

איתן ברושי: אני רוצה להקריא לך מה אומר האוצר על הדבר הזה: "השינוי במועצת הלול כך שלא ניתן יהיה יותר לתכנן את היקף הגידול לעופות לפיטום".

איתן ברושי: זה ציטוט ובגלל מגבלת הזמן אני לא מקריא את כל הציטוט, כולל הפטור מהגבלים.

איתן ברושי: לכן, יש כאן את בעיית הפטור ואת בעיית הרפורמה וזה לא יכול להיפתר בחודש.

איתן ברושי: הצעתי היא, שתכפה על הסכם שייחתם בין כל הגורמים, שבו ייאמר שנושא הפטם יוסדר לא יאוחר מסוף שנת 2016 תוך כדי יצירת הסכמות עד סוף השנה.

איתן ברושי: עד סוף השנה ייחתם הסכם בין המבדלים, האוצר ומשרד החקלאות, שבו יוסדר העניין.

איתן ברושי: אין שום סיכוי.

איתן ברושי: אם רוצים להגיע למלחמה, אנחנו יודעים איך לעשות אותה, למרות שעד עכשיו לא תמיד הוכחנו את היכולת הזאת.

איתן ברושי: לפי דעתי, אנחנו נחושים.

איתן ברושי: לא נאפשר טעות שתעלה במחיר יקר גם לצרכן וגם למגדלים.

איתן ברושי: (מחיאות כפיים)

איתן כבל: חברים, לא כתוב כאן בלומפילד או תיאטרון, זה כנסת.

איתן כבל: זה לא מקובל.

איתן כבל: העלמתי עין והתקדמנו, אבל בחייכם, זה לא פוליטביורו פה.

איתן כבל: ניר, בבקשה.

<ניר מאיר: אני מזכ"ל התנועה הקיבוצית וגם אני למדתי כלכלה בנעוריי.

<ניר מאיר: חברים יקרים, איך עוד לא הבנתם שמנגנון היד הנעלמה לא עובד בחקלאות.

<ניר מאיר: איך עוד לא הבנתם?

<ניר מאיר: כמה כישלונות עוד נצטרך לספוג כדי שהלקח הזה יילמד?

<ניר מאיר: אני לא מרבה לבקר בכנסת ואני לא מרבה לבקר בחדר הזה.

<ניר מאיר: הפעם האחרונה שהייתי פה היתה לפני שנה וחצי בסוף מרתון ארוך, משמעותי, שבו הוועדה הזאת המליצה והמליאה אישרה את התיקון של חוק ההגבלים העסקיים.

<ניר מאיר: לא עברה שנה ורבע והחבר'ה לא מספיק מרוצים, מוציאים ריג'קטים.

<ניר מאיר: בחסות חוק ההסדרים, אחרי דיונים של כמעט שנה, דוחפים תיקונים מתחת לשולחן, כשאף אחד לא באמת מסביר ואף אחד לא באמת מבין מה תהיינה ההשלכות שלו.

<ניר מאיר: התכנית שאתם מציעים, אמרתם לכם את זה גם בשיחות אחרות, המתווה שלה הוא מאוד ברור.

<ניר מאיר: היא תוביל בשלב הראשון לירידת מחירים כמו שהיה ב-2011.

<ניר מאיר: השלב השני תהיה סגירת כמה אינטגרציות ומשחטות.

<ניר מאיר: לא יהיו 35, גם לא יהיו 25 וגם לא יהיו 15.

<ניר מאיר: יישארו רק החזקים.

<ניר מאיר: יהיו שלושה שחקנים חזקים בשוק, ואנחנו בעולם הסלולר שלפני כחלון.

<ניר מאיר: לשם אתם מובילים את הבית הזה באף.

<ניר מאיר: חד משמעית, לשם זה יגיע בוודאות.

<ניר מאיר: הענף הזה, שבעצם מייצר חומרי גלם למוצרים תעשייתיים של מזון, יישלט על-ידי בעלי ההון.

<ניר מאיר: כך ירדו עוד כמה חקלאים.

<ניר מאיר: משפט אחרון.

<ניר מאיר: היתה השבוע ישיבה אצל מנכ"ל משרד ראש הממשלה.

<ניר מאיר: הוא נדהם לשמוע שהגיל הממוצע של חקלאי ישראל הוא 64 ובשנה הבאה הוא יהיה 65.

<ניר מאיר: אתם יודעים למה?

<ניר מאיר: כי אף אחד לא נכנס לענף הזה וכל שנה הגיל הממוצע עולה בשנה.

<ניר מאיר: אתם יודעים למה?

<ניר מאיר: כי אתם דואגים שאי-אפשר יהיה להרוויח שקל בענף הזה.

<ניר מאיר: רק חולה נפש ישלח את ילדיו לעבוד בענף שבו מנגנון ממשלתי מסודר דואג שהם לעולם לא ירוויחו.

<ניר מאיר: אי-אפשר לעבוד כך.

<ניר מאיר: אי-אפשר לשרוד כך ולא תהיה כאן חקלאות, שלא יהיה ספק.

איתן כבל: חבר הכנסת יעקב פרי ואחריו מאיר צור, מזכ"ל תנועת המושבים ואחריו איציק שמולי.

יעקב פרי: אני מוכרח לומר לך שאני לא התרשמתי שהטענה שמועלית פה על-ידי משרד האוצר, שמדובר בקרטל, היא נכונה.

יעקב פרי: לפי דעתי והערכתי על-פי הניירת והדברים שאני שומע, מי שקובע את המחירים זה יותר המשווקים או מה שנהוג לקרוא כאן פערי התיווך ולא החקלאים.

יעקב פרי: לכן מי שיוצר את הפער במחירים הם לא החקלאים אלא המשווקים.

יעקב פרי: אני התרשמתי מאוד ואני תומך בכך שתהיה ירידה לצרכן ב-10% או אולי ב-15%, אבל לא התרשמתי שכך באמת יקרה.

יעקב פרי: אני נוטה לקבל את דעתו של ניר שיתכן ותהיה ירידה בהתחלה אבל אנחנו נהיה עדים שוב לעליית מחירים.

יעקב פרי: צריך גם להגיד.

יעקב פרי: שאלתי קודם לגבי המדגרות שלא הופיעו כאן בטבלה.

יעקב פרי: המדגרות כולן נמצאות במרכז הארץ ואילו המגדלים, אלה שבעיקר ייפגעו מהרפורמה נמצאים בפריפריה.

יעקב פרי: לפי הערכתי רוצים להגדיל את ההיצע בכדי להוריד את המחירים, אבל נדמה לי שזה כן יביא לעודף של אפרוחים בשלב המדגרות.

יעקב פרי: לכן, לטעמי, הגדלת המכסה לא תוריד את המחיר כי כבר היום אנחנו יודעים את הביקוש.

יעקב פרי: הגדלת המכסה תביא להגדלה של גריסת האפרוחים וצריך להגיד את הדברים באופן ישר והוגן.

יעקב פרי: בעיה נוספת היא, שהמונופולים שקיימים היום בשוק הפטם, לא נותנים יכולת פיתוח לחקלאים הזעירים והארגונים הגדולים לוקחים את הקטנים תחת חסותם בכוח.

יעקב פרי: יש הרבה מאוד המלצות, גם מחבר הכנסת וקנין וגם מחבר הכנסת ברושי.

יעקב פרי: אני חושב שצריכה להיערך בחינה ארוכת טווח יותר של הביקוש.

יעקב פרי: להתאים את ההיצע לביקוש ולמנוע הצפה של השוק.

יעקב פרי: לכן מילת המפתח היא תכנון ותכנון יכול להיעשות בהסכמה בין כל הגורמים וכך צריך לעשות.

יעקב פרי: לכן אני חושב שההצעה במתכונתה הנוכחית, אין מקום להעביר אותה.

יעקב פרי: צריך להתנגד לה וצריך לתקן אותה כך, שבקו התחתון הצרכן באמת ירוויח והחקלאים הגדולים יותר והקטנים יותר לא ייפגעו.

יעקב פרי: אנחנו יודעים מה מצבה של החקלאות.

יעקב פרי: אנחנו רואים מה קורה למשקים הקטנים שהולכים ונסגרים ואסור לנו לתת יד לדבר הזה.

איתן כבל: אל"ף אל"ף, כדאי שתקשיבו לפרי.

איתן כבל: אני לא ידעתי מה דעתו של פרי.

איתן כבל: אני מאוד מעריך את דעתו ויש לו תפיסה כלכלית מאוד ברורה וזה לא משהו שמפתיע אותו.

איתן כבל: כשאתה שומע את יעקב אומר את הדברים, אני חושב שזה צריך - - -

אורי מקלב: אבל יעקב כן יודע מה עשתה הרפורמה בשוק הסלולר.

אורי מקלב: משם הוא כן יכול להקיש מה זה יעשה פה.

יעקב פרי: חבר הכנסת מקלב, אני לא מציע שתשמעו את חוות דעתי על הרפורמה בסלולר.

יעקב פרי: היא הועילה לצרכן אבל אף אחד לא בחן - - -

איתן כבל: חבר הכנסת מקלב, בוא לא נפרשן אותו בחייו.

איתן כבל: הוא עוד פה.

איתן כבל: הוא אמר את הדברים שלו.

איתן כבל: הדברים ברורים וזה בסדר גמור.

איתן כבל: מאיר צור, מזכ"ל תנועת המושבים ואחריו חבר הכנסת איציק שמולי.

<מאיר צור: תודה רבה.

<מאיר צור: אני רוצה להגיד ארבעה דברים.

<מאיר צור: קודם כל, אני מקבל את כל מה שנאמר פה על-ידי פרי, אבו וניר מאיר.

<מאיר צור: בהחלט הדברים הם כמו שהם ואני לא אחזור עליהם.

<מאיר צור: אחרי מאוד שנים, בגלל הבעיות הקשות האלה, נכנסנו למשא ומתן עם האוצר, עם משרד החקלאות ועם ממשלת ישראל כדי לקחת את החקלאות למקום אחר.

<מאיר צור: צריך להגיד שאני גם מזהה רצינות שתיקח את החקלאות למקום אחר.

<מאיר צור: אין לנו פה כוונה לקבור את זה אלא באמת להגיע להסדר אמיתי.

<מאיר צור: אני חושב שהדבר הכי גרוע שמוצע פה על-ידי האוצר זה כל מה שקשור להגבלים העסקיים.

<מאיר צור: לא יכול להיות, אודי, שכל פעם שניפגש ומישהו יחליט לתקוף אותנו, אנחנו נמצא עצמנו בחדרי חקירות, בגלל שמישהו יגיד ששמע אותנו מדברים על פטם או שמדברים על תרנגולות.

<מאיר צור: זה לא יכול.

<מאיר צור: זה לא הוגן לעשות את זה.

<מאיר צור: מעבר לזה שזה לא ייתן שום דבר טוב, אני חושב שזה גם לא הוגן לעשות את זה.

<מאיר צור: אני מבקש שנקבל החלטה שמורידים את זה מעל סדר היום.

<מאיר צור: שמעתי פה הרבה דברים והשתכנעתי בדיון הזה, יותר ממה שהייתי משוכנע קודם, כמה נכון לעשות את התכנון.

<מאיר צור: בסופו של דבר אנחנו עוסקים בבעלי חיים ואנחנו עוסקים בצרכנים ובמחירים.

<מאיר צור: את כל הדברים האלה אפשר להכניס יחד בתוך מנגנון של תכנון של כמות, של מחיר.

<מאיר צור: אתם יכולים לפקח על המחיר.

<מאיר צור: אנחנו רוצים שתפקחו על המחיר, אנחנו רוצים שתפקחו על הכמות.

<מאיר צור: אנחנו רוצים שנעשה את זה יחד.

<מאיר צור: בואו, אנחנו אומרים לכם שנעשה את זה יחד.

<מאיר צור: בואו נעשה את זה יחד כדי שהצרכן לא ייפגע ושלא נצטרך סתם להשמיד חיים.

<מאיר צור: יש מנגנון שיודע לעשות את זה.

<מאיר צור: אודי, אי-אפשר להוציא מהמוצע את הניהול של התכנון ואין מי שישלם לה שם כסף אבל אחר-כך אתה רוצה שהם יפקחו על הווטרינריה ועל עוד אלף ואחד דברים אחרים.

<מאיר צור: אנחנו נצטרך לרוץ אחריכם כל פעם כדי לקבל תקציבים.

<מאיר צור: אני לא חושב שצריך לבנות פה מנגנון חדש.

<מאיר צור: אני חושב שיש מנגנון שהוא יכול להיות טוב.

<מאיר צור: אני חושב שאם אנחנו כולנו מתחברים ואתם תהיו שחקן מרכזי בתכנון, שחקן מרכזי בקביעת המחיר, כמו שהיום אתם עושים בחלב ואתם עושים את זה מצוין.

<אלון מסר: החלב בישראל יקר ב-30% מהמחיר באירופה.

אבשלום וילן: אבל הפטם לא.

אבשלום וילן: תוריד את הסבסוד באירופה ותראה.

אבשלום וילן: בוא תראה מה קרה באנגליה.

אבשלום וילן: ביטלו את התכנון, באו פרות לתוך הסופרים.

אבשלום וילן: בוא ניקח את אנגליה, זה יקרה בדיוק מה שאמרת.

<מאיר צור: חברים, אמרתם פה שאין שוק מתוכנן.

<מאיר צור: אנחנו יודעים מה קרה באירופה.

<מאיר צור: באירופה בגלל המלחמה בין רוסיה לאוקראינה ובגלל החרם יש עודפים גדולים כי הם לא עוברים לרוסיה.

<מאיר צור: זאת לא חכמה.

<מאיר צור: עוד חודשיים, עוד שלושה חודשים, עוד שנה, המצב יחזור להיות כמו שהוא היה.

<מאיר צור: אני חושב שלא צריך לקחת עכשיו ולהכניס גם אותו לתוך המשבר הגדול.

<מאיר צור: צריך לטפל בזה, אנחנו יודעים את זה.

<מאיר צור: אנחנו גם לא רוצים שהמשחטות ירוויחו יותר מידי וגם לא אנחנו.

<מאיר צור: מעולם לא רצינו להרוויח יותר מידי.

<מאיר צור: יש לכם פה הזדמנות חסרת תקדים, ברגע הזה, לקחת את התכנון ולשלוט במחיר.

<מאיר צור: אנחנו מציעים לכם לעשות את זה.

<מאיר צור: אתם יכולים לעשות את זה עכשיו.

<מאיר צור: תודה.

איתן כבל: תודה.

איתן כבל: איציק שמולי ואחריו שקד ארד ממגמה ירוקה ואז תמר זנדברג.

איציק שמולי: תודה רבה אדוני היושב ראש.

איציק שמולי: תיראו, יש פה איזו סתירה שמתרחשת כבר כמה וכמה שבועות ואולי חודשים.

איציק שמולי: מכל כל במה, אפילו באו"ם, מדברים על חשיבות החקלאות ועד כמה אנחנו מתגאים בחקלאות במדינת ישראל ושנה אחרי שנה מגיע הטקס הזה, כפי שאמר ניר מאיר.

איציק שמולי: כפי שהיה בשנה שעברה, יש מתקפה נגד החקלאות.

איציק שמולי: אנחנו מדברים הרבה על הפטם אבל יש פיל בחדר ולפיל הזה קוראים הרפורמות של כחלון.

איציק שמולי: כחלון ברח מהגז והוא חייב, אדוני היושב ראש, רפורמה על החגורה.

איציק שמולי: זה הסיפור כולו.

איציק שמולי: אומר פה נציג התנועה היישובית ביושר.

איציק שמולי: מדברים פה מנהיגי התנועה החקלאות ואומרים ביושר שהם רואים את התמונה הכוללת.

איציק שמולי: הם מוכנים לבוא בדברים.

איציק שמולי: בין השורות אומר מאיר צור: היינו מוכנים אפילו לדבר על מנגנונים חדשים.

איציק שמולי: אבל, מה כל-כך מטריד בגישה שלכם, אודי?

איציק שמולי: א', למי אתם באים בטענות, כפי שנאמר פה קודם?

איציק שמולי: המדינה יושבת בתוך המועצה.

איציק שמולי: איך אתה בא ואומר: אנחנו לא ידענו מה קורה שם, אם בסופו של דבר שום דבר לא מונע מכם לקחת את החלטות המועצה ולהפוך אותן ליותר שקופות.

איציק שמולי: זה אחד.

איציק שמולי: שנית, כל העניין הזה שאתה אומר: שמע, אנחנו רוצים ללכת לדרך חדשה.

איציק שמולי: לא ברור לנו באמת שהבעיה של המחירים היא בנקודה הזאת.

<אודי אדירי: זה לא מה שאמרתי.

איציק שמולי: אמרת שכל העניין של מרווחי השיווק, למשל, יכול להיות שתתגלה בעיה נוספת.

איציק שמולי: לטעמי, בעיה גדולה יותר.

איציק שמולי: שמע, אתה יכול להוריד את מחיר העוף, אתה יכול רפורמה שלמה בהתקשרות שבין החקלאים לבין הגורמים האחרים.

איציק שמולי: המוצר יגיע לדלת של רמי לוי ותראה אותו נשאר באותו המחיר ואפילו עולה.

איציק שמולי: עצם העובדה שאתם באים לפה ולא יודעים לשים את האצבע על-כך שהבעיה המרכזית לא נמצאת במקום אחר.

איציק שמולי: אתם לא נותנים תשובה לבעיית הפיקים, שהיא מטרידה אותנו גם בהיבט של צער חיים וגם בהיבט של המחיר.

איציק שמולי: הרי בסופו של דבר מה כולנו רוצים?

<אודי אדירי: תסתכל על הגרף הזה.

איציק שמולי: אודי, אני אגיד לך איזה גרף חסר פה.

איציק שמולי: חסר פה גרף - - -

<אודי אדירי: האדום זה העוף.

איתן כבל: חברים, נתתי לכם מעל ומעבר.

איציק שמולי: חבר פה גרף של מה אתם רואים לנגד העיניים שהולך לקרות.

איציק שמולי: אתם בעצמכם אומרים שאין לכם מושג איך יתבצע התכנון.

איציק שמולי: יש לכם את התיאוריות הרגילות בכלכלה שאומרות שתהיה הצפה של השוק וכך המחירים ירדו.

איציק שמולי: אבל בחקלאות העסק מתנהג קצת אחרת.

איציק שמולי: בכך אתה פתחת את הדברים שלך.

איציק שמולי: לכן אין שום פתרון אחר חוץ מתיאוריה והתיאוריה הזאת לא עובדת בחקלאות.

איציק שמולי: היעדר היכולת שלכם להביא לכאן מנגנון אחר שהוא עושה שכר, הוא מטריד אותנו גם בהיבט של צער בלי חיים.

איציק שמולי: גם לזה לא נתתם שום תשובה, וגם בהיבט מה יהיה עם החקלאות.

איציק שמולי: מה בסוף יהיה עם המחיר של הצרכנים.

איציק שמולי: אני חושב שהדרך להתמודד עם זה, אדוני היושב ראש, משהו שאפשר לרבע את המעגל, זה אולי לחשוב על דרכים להגדיל את המעורבות בהסכמה בין הרגולטור, במקרה הזה משרד האוצר ומשרד החקלאות או מי שרוצים שהוא יהיה מטעם המדינה ובין המגדלים.

איציק שמולי: זאת דרך המלך.

איציק שמולי: לא יכולה להיות דרך אחרת.

איציק שמולי: גם אסור שיהיה פה תקדים.

איציק שמולי: מה שיקרה בשנה הזאת בפטם, בשנה הבאה יקרה בענפים אחרים.

איציק שמולי: לדבר הזה אסור להסכים.

<שקד ארד: אני סטודנטית ופעילה בארגון מגמה ירוקה ופעילה זכויות בעלי חיים.

<שקד ארד: הסיבה שאני פה היא כי מטרידות אותי שתי סוגיות שבדרך כלל אנחנו לא מודעים אליהם.

<שקד ארד: הנושא של סביבה לא הוזכר פה אפילו פעם אחת.

<שקד ארד: אלה סוגיות שבדרך כלל הן בצד, אבל אנחנו כבני אדם וגם המדינה מאוד מאוד משפיעים על הדברים האלה וזה נכון ספציפית לרפורמה הזאת.

<שקד ארד: דיברו פה על הפיקים ועל העודפים.

<שקד ארד: כל תרנגולת נוספת שנכנסת לתעשייה הזאת, גם אם בסוף לא אוכלים אותה, מדובר פה בסבל של תרנגולת.

<שקד ארד: דיברנו פה על 20 מיליון אפרוחים נוספים בשנה שייכנסו לתוך התעשייה.

<שקד ארד: אנחנו מדברים פה על פגיעה סביבתית מאוד חמורה.

<שקד ארד: אנחנו מדברים על תוספת של 132,000 קוב צואה, שהתעשייה הזאת מייצרת.

<שקד ארד: רק התוספת הזאת, 226,000 קוב חלקי גופות של בעלי חיים שנזרקים פה.

<שקד ארד: יש לזה גם מחיר.

<שקד ארד: האוצר שוב פעם, כמו הרבה פעמים, לא סופר את המחיר האמיתי של הדברים האלה אלא רק את המחיר של המוצר בסופר.

<שקד ארד: מי משלם על כל הזיהום הסביבתי הזה?

<שקד ארד: על הקרקע?

<שקד ארד: על המים?

<שקד ארד: על גזי החממה?

<שקד ארד: כמובן שאנחנו הצרכנים משלמים על הדברים האלה.

<שקד ארד: רק פינוי הפסולת בלבד הוא 5 מיליון שקלים בשנה.

<שקד ארד: אמרה פה חברת הכנסת תמר זנדברג שהעניין הוא לא רק הצרכנים, העניין הוא הציבור בכלל.

<שקד ארד: גם מי שלא אוכל עוף וגם מי שאוכל פחות משלם על העלות הסביבתית של הדבר הזה.

<שקד ארד: אי-אפשר להתעלם מהדבר הזה.

<שקד ארד: אני רוצה לחזור על הפתיחה של יושב הראש שמאוד ריגשה אותי.

<שקד ארד: אנחנו לא מדברים על ענף חקלאי רגיל.

<שקד ארד: זה לא כמו ענף אחד וזה לא כמו תעשייה אחרת לא רק בגלל עניין העודפים והפיקים.

<שקד ארד: בענף החקלאי הזה יש סבל מאוד גדול של מיליוני בעלי חיים ובענף החקלאי הזה יש זיהום סביבתי שאין שני לו בשום תעשייה ובשום ענף.

<שקד ארד: אני פונה אליכם כנציגי הציבור לעצור את הדבר הזה.

<שקד ארד: לשמור עלינו כאזרחים ולא רק כצרכנים וגם על בעלי החיים.

איתן כבל: תודה.

איתן כבל: חברת הכנסת תמר זנדברג, עופר מנדלסון מטעם תזונה בת קיימא.

תמר זנדברג: תודה אדוני היושב ראש.

תמר זנדברג: נדמה לי שהדיון המרכזי בעצם לא הוזכר מתחילת הדיון.

תמר זנדברג: זה לא דיון על מה יהיו מחירי העוף.

תמר זנדברג: זה לא דיון על יוקר המחיה, זה דיון על תפיסת עולם.

תמר זנדברג: זאת לא פעם ראשונה שאנחנו רואים שתי תפיסות עולם אלטרנטיביות לשאלה איך נסדיר כל מיני דברים בחברה שלנו, בשוק, במשק וספציפית כאן בכלכלה.

תמר זנדברג: יש תפיסת עולם שמיוצגת באופן מאוד מאוד עקבי ומאוד מאוד חד וטוב על-ידי משרד האוצר לדורותיו, שהיא מקדשת את התחרות ורק את התחרות בשביל להוריד מחיר.

תמר זנדברג: רק מה?

תמר זנדברג: פעם אחר פעם אנחנו רואים שהתפיסה הזאת פשוט לא עומדת במבחן המציאות.

תמר זנדברג: לראיה, המצב היום בשוק הזה, שיש בו היום עודפי היצע.

תמר זנדברג: תסבירו לי כלכלית נטו לשיטת

תמר זנדברג: כם איך בשוק שיש בו עודפי היצע ויש בו השמדות, איך אתם מתכוונים להוריד את המחיר באמצעות עוד היצע.

תמר זנדברג: רק תענו על זה.

<אלון מסר: איזה עודף היצע יש היום?

תמר זנדברג: זאת היתה שאלה רטורית.

<אלון מסר: הנתון הזה לא מוכר לנו.

<קריאה: כי לא נפגשת איתנו.

תמר זנדברג: זאת שאלה רטורית, תענו על זה בדיונים הבאים.

איתן כבל: תמר לא התכוונה שתקפצו עכשיו.

איתן כבל: היא רצתה שתעשו שיעורי בית ותענו לה.

תמר זנדברג: דבר שני שטעון הסבר לחברי הכנסת.

תמר זנדברג: איך יכול להיות שתמיד הטענות על קרטל ותיאום מחירים ושזה מה שעוצר את תקיעת המחירים, באה כאשר מדובר ביצרנים או בשוק שיש בו שחקנים קטנים?

תמר זנדברג: הוא אף פעם לא מופנה לשווקים המונופוליסטים הכי גדולים.

תמר זנדברג: שם אין קרטל ואין תיאום מחירים ומנסים לשכנע אותנו שיש תחרות בין שני גופים עצומים.

תמר זנדברג: אבל במקומות שיש הרבה קטנים, שם פתאום מופיעות טענות הקרטל.

תמר זנדברג: ראינו את זה בכמה מקומות, לא רק בחקלאות, אלא גם במקומות אחרים.

תמר זנדברג: הנושא של האמנים הקטנים זה היה השיא.

תמר זנדברג: משום מה הטענה הזאת חוזרת רק כשיש קטנים.

תמר זנדברג: בחקלאות זה תמיד, בכל העולם וגם בישראל, שיקולים של אופי השוק וגם שיקולים ערכיים כמו ציונות.

תמר זנדברג: החקלאות תמיד היה ענף שבו היה תיאום ובו היה תכנון.

תמר זנדברג: מה קורה?

תמר זנדברג: שוק הפירות והירקות, שוק שהוא לא פוגעני לאף בעל חיים, הוא בריא, זול, שצריך לעודד אותו כאן במדינת ישראל שטופת השמש, שם המחירים עולים ואנחנו לא חושבים מה נעשה.

תמר זנדברג: אבל כאן כל הדיון הזה מתרכז בעוף, שוק שהוא פוגעני לבעלי חיים.

תמר זנדברג: אני לא יודעת אם אתם יודעים אבל תעשיית המזון מהחי היא התעשייה הכי מזהמת, יותר מתעשיית הרכב.

תמר זנדברג: זה שוק שגם ככה נמצא בעודפי היצע שגורמים להשמדות.

תמר זנדברג: לכן אני חושבת שמכל הסיבות האלה, מהשקפת עולם שלנו שמסתכלת קודם כל על כל הישראלים.

תמר זנדברג: אותו ישראלי שהולך לסופר הוא גם חוזר הביתה והוא גם חקלאי, הוא גם אדם עובד, הוא צריך להתפרנס ולהוריש את העסק הזה לילדים שלו וצריך לחיות כאן עוד הרבה מאוד שנים.

תמר זנדברג: שאלת הסיכום שלי להצגה של אודי אדירי היתה: בכוונה אתם מתכוונים להוריד את המחיר.

תמר זנדברג: התשובה היתה בין 10%-20%.

תמר זנדברג: בשביל זה?

תמר זנדברג: בשביל מוצר שגם ככה נמכר במחירי הפסד והוא נחשב מוצר שהוא "loss leader", בשביל זה נחריב ענף?

תמר זנדברג: בשביל זה נגרום עוד סבל ועוד מוות לבעלי חיים?

תמר זנדברג: בשביל זה נעשה את כל הדבר הזה?

תמר זנדברג: אני בטוחה ומשוכנעת שאפשר להגיע עם נציגי החקלאים לתיאום מוסכם על הורדה של כמה אחוזים, עד 10% ונתפשר על זה ובא לציון גואל.

תמר זנדברג: מילה אחרונה בהקשר של בעלי החיים.

תמר זנדברג: זה ענף שבו הפגיעה בבעלי החיים באה לידי ביטוי אך ורק כתוצאה מהכמות.

תמר זנדברג: אם יהיה תיאום במחיר גם הכמות של השוק תתוכנן ואז התרנגולת והאפרוחים יינצלו.

תמר זנדברג: לכן בואו נתכנס לעמק השווה.

תמר זנדברג: החקלאים יסכימו על הורדה מוסכמת במחיר בטווח התכנון הזה.

תמר זנדברג: שר האוצר ישיג את ההורדה במחיר.

תמר זנדברג: לא מדובר פה על עשרות אחוזים אלא בין 10% ח-20% לפי העדות שלך.

תמר זנדברג: התרנגולות יינצלו, החקלאים ינשמו לרווחה ובא לציון גואל.

איתן כבל: חברת הכנסת איילת ורבין ואחרון יהיה עופר מנדלסון ואני אסכם את החלק הזה של הדיון.

<אריאל ארליך: אדוני היושב ראש, יש פה ארגונים אזרחיים שרוצים לתמוך במשרד האוצר.

<אריאל ארליך: כדאי שגם העמדה הזאת תישמע.

איתן כבל: חברים יקרים, לא אמרתי שסיימנו את הדיונים.

איתן כבל: אמרתי שסיימנו את הדיון הזה.

<אריאל ארליך: נשמע פה רק קול אחד מהכיוון האזרחי וכדאי שיישמעו עוד קולות.

איתן כבל: אני אתן לך לדבר אבל לא היום.

איתן כבל: חברים יקרים, בכל הכבוד, אני קובע את הסדר.

איתן כבל: חס וחלילה אני לא מבקש להתעלם מאף אחד וזאת איננה דרכי.

איתן כבל: לכל אחד יש דעה טובה על עצמו ועל דעותיו.

<אריאל ארליך: אדוני, זה לא עניין אישי.

<אריאל ארליך: זה עניין של עמדה שלא הובעה פה מהכיוון האזרחי.

איתן כבל: מה שמך?

<אריאל ארליך: אריאל ארליך.

איתן כבל: שלחתי אותך הביתה?

איתן כבל: תוכל לדבר אבל לא היום.

איתן כבל: אם תכננת את עולמך רק להיום – אם זה חשוב לאחרים, יבואו פעם נוספת.

<קריאה: דעתו התפרסמה - - -

איתן כבל: חברים, זה לא מעניין אותי איפה התפרסם.

איתן כבל: זאת זכותו המלאה לבוא ולהציג את הדברים.

איתן כבל: איילת, בבקשה.

איילת נחמיאס ורבין: אתמול היה יום המאבק בעוני.

איילת נחמיאס ורבין: היה דיון בוועדת פנים אצל חבר הכנסת דודו אמסלם בנושא הביטחון התזונתי.

איילת נחמיאס ורבין: התזונה בישראל במצב לא טוב.

איילת נחמיאס ורבין: צריך להגיד את האמת: כל ילד רביעי במדינת ישראל סובל מהשמנת יתר.

איילת נחמיאס ורבין: זה דבר מאוד חשוב להוריד את יוקר המחייה אבל אנחנו צריכים לשאול את עצמנו מה המחיר של הורדת יוקר המחיה במקרים מסוימים.

איילת נחמיאס ורבין: לי יש תחושה שאין הסדרה של מה היא תזונה בריאה בישראל.

איילת נחמיאס ורבין: יבואו אנשים מארגונים ויגידו שלצרוך מוצרי פטם זה לא בריא.

איילת נחמיאס ורבין: זאת עמדה לגיטימית.

איילת נחמיאס ורבין: אני לא נמנית עם אלה שחושבים כך ולא מזינה כך את ביתי, אבל אני כן מצפה ממשרדי הממשלה, גם מכם וגם ממשרד הבריאות, להסדיר ענפים על-פי מה כל ילד בישראל צריך לאכול.

איילת נחמיאס ורבין: אני חייבת לחזק את דבריה של חברתי תמר בעניין החקלאים הקטנים.

איילת נחמיאס ורבין: למרות שיושב פה הלובי החקלאי במלוא כוחו, אנחנו באמת מוטרדים כל הזמן סביב השולחן הזה ממצבם של החקלאים הקטנים.

איילת נחמיאס ורבין: אולי נותרו 10,000 חקלאים.

יצחק וקנין: פחות.

איילת נחמיאס ורבין: אנחנו מבינים שהחקלאים גם צריכים להתפרנס וגם להזין את משפחותיהם.

איילת נחמיאס ורבין: התחושה שיש אי ההסדרה מתכללת של כל הצרכים של צריכת מזון בישראל.

איילת נחמיאס ורבין: אני לא רוצה להגיד שמשרד האוצר רואה בחקלאים אויב.

איילת נחמיאס ורבין: אני אף פעם לא יכולה להסתכל על אנשים כמוך בעיניים ולומר את זה.

<קריאה: משרד האוצר מנותק מהציבור.

איתן כבל: די, די.

איילת נחמיאס ורבין: אבל אני אומרת לכם שלאורך השנים האחרונות, או שהגענו לאיזה ביטחון תזונתי זמני – איבדתם את זה.

איילת נחמיאס ורבין: איבדתם את מה שעשה את ישראל למה שהיא.

איילת נחמיאס ורבין: לכן אנחנו חייבים למצוא את הדרך.

איילת נחמיאס ורבין: זה באמת לא קשור ללובי החקלאי אלא זה קשור לאופן שבו אנחנו מתכננים את ישראל באופן בר קיימא לאורך זמן.

איתן כבל: אחרון הדוברים להיום, עופר מנדלסון.

<עופר מנדלסון: הפורום לתזונה בת קיימא זה גוף לא תלוי ולא מממומן.

איתן כבל: וגם גוף אזרחי.

<עופר מנדלסון: אחרי דבריה של איילת אין לי הרבה מה להוסיף.

<עופר מנדלסון: הביקוש לעוף פר אדם בארץ, ב-7-8 השנים האחרונות לא עלה.

<עופר מנדלסון: מאחר ומשרד הבריאות תומך בדעתנו שלא לבטל ולא להפסיק אבל גם לא לדחוף את השימוש במוצרים מן החי.

<עופר מנדלסון: אין שום סיבה לדחוף את זה על-ידי העלאת המחיר.

<עופר מנדלסון: אתה אמרת שהצרכן יודע לקנות יותר כשהמחיר יורד.

<עופר מנדלסון: לא צריך לדחוף לו את זה בכוח.

<עופר מנדלסון: אם יש תכנון אז אפשר - - -

<אודי אדירי: יש עמדה שהעוף הוא לא בריא ביחס לתחליפים האחרים שמספקים?

<אודי אדירי: אתה חושב שאם העוף יהיה יותר זול – כל בן אדם שיש לו ילד שהולך לגן ילדים ומקבל אוכל בצהריים מתפלל שיהיה עוף.

<אודי אדירי: אנחנו יודעים מה שמים להם כשזה לא עוף.

<אודי אדירי: לפחות מנת הבשר שילד מקבל תהיה עוף ולא כל התחליפים שדוחפים.

איילת נחמיאס ורבין: אבל אודי, זה קשור לאופן שבו אנחנו מטפלים בביטחון התזונתי של ילדי ישראל.

<אודי אדירי: אני ראיתי נייר של משרד הבריאות שדורש שבמזון – יצאה הנחיית מנכ"ל חדשה של משרד הבריאות שאומרת שבמזון שמסופק לגני ילדים יהיה עוף טרי ולא תחליפים.

<קריאה: יש צריכת עודף של עוף בארץ, אין ספק בזה.

<קריאה: יש צריכת עודף בישראל של עוף וחלבון מן החי.

<אודי אדירי: מאיפה הבאתם את זה?

<אודי אדירי: אין לכם ילדים בגנים?

<קריאה: אודי, אתה לא מכיר את המספרים ואת הנתונים.

איתן כבל: אודי, הגנתי עליך 45 דקות.

איתן כבל: חברים יקרים, אני יודע שכל אחד פה הוא משה רבינו ותורתו מסיני, זה בסדר גמור.

איתן כבל: אני רק רוצה להזכיר שגם על משה רבינו חלקו.

<אודי אדירי: מדברים פה על תזונת ילדים, אתה יודע.

איתן כבל: אודי, סליחה.

איתן כבל: אתה לא שר הבריאות ואתה לא חוקר מטעם הבריאות.

איתן כבל: אתה אמרת עמדה שקראת עליה, זה הכול.

איתן כבל: זה עדיין לא הופך אותך למומחה.

איתן כבל: הבעת את עמדתך.

איתן כבל: אני מבקש לומר כמה דברים לסיום הדיון.

איתן כבל: היה דיון מעניין מחכים וזאת הכוונה.

איתן כבל: בשלב הבא אבקש לשמוע את עמדת המשרד של הממונה על ההגבלים.

איתן כבל: לא סתם לא נתתי לך לדבר למרות שראיתי אותך ועמדתכם מאוד חשובה.

איתן כבל: רציתי שתקבל את המכלול של הדברים ולא לראות אותם רק בהיבט הצר של העניין.

איתן כבל: אנחנו גם נשמע חקלאים עם בוץ על הנעליים ועוד אנשים מהחברה האזרחית.

איתן כבל: החברה האזרחית היא דבר מאוד מגוון.

איתן כבל: יש פה חבורה שלמה.

איתן כבל: לאוצר היה חשוב לשמוע אתכם אז אני לא אדלג על זה.

איתן כבל: משרד האוצר, עד כמה שאתם יכולים תתייחסו לנושא של פער התיווך.

איתן כבל: לו היה לנו כסף כמו המילים שנשפכו על פערי התיווך מהשנים שאני נמצא וכל אחד עם הפתרונות שלו.

איתן כבל: רק דבר אחד לא פותרים, החקלאים לאורך כל הדרך, עם כל הרפורמות, ממשיכים להיפגע והם מוצאים עצמם אחרונים בשרשרת.

<אודי אדירי: יש הסדר מאוד סדור.

איתן כבל: אני עסקתי בזה.

איתן כבל: התחלתי את חיי בענף הזה.

איתן כבל: הדבר הראשון ששמעתי עליו היה פערי התיווך.

איתן כבל: פתחו מועצות, סגרו מועצות, בנו, עשו וכל הזמן אני שומע שהבעיה היא פערי התיווך.

איתן כבל: אז מה עשיתם כל השנים?

איתן כבל: חברים יקרים, אני מודה לכם, הישיבה נעולה.